# Työskentelyohjeita

- Ota akku pois sähkötyökalusta, ennen kuin teet sähkötyökaluun liittyviä töitä (esim. huolto, käyttötarvikkeen vaihto jne.). Käynnistyskytkimen tahaton painallus aiheuttaa loukkaantumisvaaran.

Tarkista ennen jokaista työkertaa, että turva- ja laukaisulaitteet toimivat moitteettomasti ja että kaikki ruuvit ja mutterit ovat kunnolla kiinni.
Irrota viallinen tai väärin toimiva sähkötyökalu välittömästi virtalähteestä ja ota yhteys valtuutettuun Bosch -huoltopisteeseen.

Älä tee luvattomia muutoksia sähkötyökaluun. Älä pura tai lukitse mitään sähkötyökalun osaa. Älä tee "improvisoituja" korjaustoimia.

Vältä sellaisia toimia, jotka voivat vahingoittaa sähkötyökalua, esim.:

- työkalun lyöminen tai kaivertaminen,
- ilman valmistajan lupaa tehtävät muutokset,
- pudottaminen tai lattiaa pitkin vetäminen,
- käyttäminen vasarana,
- kaikenlaiset iskut ja töytäisyt.

Sammuta sähkötyökalu pitempien käyttötaukojen ajaksi tai työn päätyttyä, irrota akku ja mikäli mahdollista, tyhjennä lipas.

##

Noudata kiinnitystöissä kiinnitettävien materiaalien valmistajien ohjeita ja työkohteen rakennepiirustuksia.

Tarkista työkappaleen alla tai takana oleva alue. Älä ammu nauloja seiniin, kattoon tai lattiaan, jos niiden takana on ihmisiä. Naulat saattavat tunkeutua alustan läpi ja vahingoittaa sivullisia.

Naulat tulee aina ampua kohtisuorasti alustaan.

Älä ammu naulaa toisen naulan päälle. Naula voi vääntyä tai jumittua ja sähkötyökalu voi liikkua hallitsemattomasti.

Tarkista, että naulat on kiinnitetty oikein. Luotettavan kiinnityksen takaamiseksi ne eivät saa olla liian korkealla tai syvällä eikä taipuneita.

GNB 18V‑40: kun asennat kiinnikkeitä, tarkista myös naulojen kunnollinen kiinnitys.

Jos betoni vaurioituu epäonnistuneen naulauksen takia, se on korjattava hyväksyttyjen sääntöjen mukaisesti.

Katso seuraavat tiedot Bosch -nauloja koskevista asiakirjoista verkko-osoitteesta
http://www.bosch-pt.com:

- Naulankannan etäisyys hNHS
- Tehollinen ankkurointipituus hef
- Betonielementin vähimmäispaksuus h
- Kahden naulan keskinäinen vähimmäisväli smin
- Vähimmäisväli reunaan cmin
- Suositellut kuormitukset

##

Voit asentaa sähkötyökalulla muovi- tai teräskiinnikkeitä rakennuksen pintoihin.

Esimerkkejä kiinnikkeistä:

| Tuotenumero | Kuvaus
--- | --- | ---
| 1 600 A03 2G6 | Putkikiinnike 16 mm
1 600 A03 2G7 | Putkikiinnike 20 mm
1 600 A03 2G8 | Putkikiinnike 25 mm
1 600 A03 2G9 | Putkikiinnike 32 mm
1 600 A03 2GA | Putkikiinnike 40 mm
| 1 600 A03 2GB | Kaapelipidike (yksipuolinen) 8 kaapelille
| 1 600 A03 2GC | Kaapelipidike (kaksipuolinen) 16 kaapelille
| 1 600 A03 2GD | Kaapelipidike 20 kaapelille
1 600 A03 2GE | Kaapelipidike 40 kaapelille
| 1 600 A03 2GF | Nippusiteen pidike
| 1 600 A03 2GG | Nippuside 8−32 mm
1 600 A03 2GH | Nippuside 16−63 mm

Bosch-kiinnikkeiden koko valikoiman voit katsoa osoitteesta www.bosch-pt.com.

- Käytä vain sellaisia kiinnikkeitä, joita Bosch suosittelee käyttämään sähkötyökalusi kanssa. Kiellettyjen kiinnikkeiden käyttö voi vahingoittaa sähkötyökalua ja aiheuttaa vammoja.

Käytä muovikiinnikkeiden asennuksessa ohutta kosketusosaa (23) (katso kuva E).

Käytä teräskiinnikkeiden asennuksessa tavallista kosketusosaa (17) (katso kuva F). Työnnä magneettirengas (24) sivukautta kosketusosan kärjen päälle ja anna sen napsahtaa paikalleen.

Aseta asiaankuuluvalla naulanreiällä varustettu kiinnike kosketusosan (23) tai magneettirenkaan (24) päälle.

- Aseta aina vain yksi kiinnike. Loukkaantumis- ja vahinkovaara, jos kiinnikkeitä on useita päällekkäin.

- Pidä kädet aina suuosan sivuilla, kun asetat kiinnikettä. Suuntaa suuosa aina poispäin itsestäsi ja muista ihmisistä. Älä paina kosketusosaa sisäänpäin. Pidä sormesi loitolla liipaisimesta. Odottamaton liipaisu voi ampua naulan, mikä saattaa johtaa loukkaantumiseen tai sähkötyökalun vaurioitumiseen.

Paina kosketusosa paikalleen asetetun kiinnikkeen kanssa alustaa vasten. Tee kiinnitys tavalliseen tapaan.

##

Säädä naulaussyvyys syvyydenrajoittimen kytkimellä (20) niin, että saat tulokseksi oikean arvon mukaisen naulankannan etäisyyden hNHS.

Naula liian syvällä: paina syvyydenrajoittimen kytkintä (20) oikealle.
Jos naulat ammutaan yhä liian syvälle, käytä siinä tapauksessa pidempiä nauloja.

Naula ei ole tarpeeksi syvällä: paina syvyydenrajoittimen kytkintä (20) vasemmalle.
Jos nauloja ei ammuta vieläkään tarpeeksi syvälle, käytä siinä tapauksessa lyhyempiä nauloja.

##

Poista jumittumat, jos käyttötilan näytön (2) merkkivalo palaa punaisena tai oranssina, tai jos nauloja ei enää ammuta kunnolla sisään.

- Ota akku (10) pois. Tyhjennä lipas (12) ja ota se pois. Ota kosketusosa (17) pois.
- Tarkista lipas (12) ja poista lika ja roskat.
- Tarkista kosketusosa (17) ja poista naulat, naulansirut ja roskat tuurnalla (21). Varo vahingoittamasta kosketusosaa.
- Asenna kosketusosa (17), lipas (12) ja akku (10) tässä järjestyksessä takaisin.
- Paina lippaan luistin (14) painiketta (15) ja siirrä sitä lippaan aukkoa kohti, kunnes se lukittuu paikalleen.
- Kytke sähkötyökalu päälle.
- Paina nollauspainiketta (4) 5 sekunnin ajan, kunnes käyttötilan näytön (2) merkkivalo alkaa vilkkua.
- Paina kosketusosaa (17) puupalikkaa tms. vasten ja paina liipaisinta (6). Tämän myötä moottori saa iskutangon oikeaan asentoon.
- Jos havaitaan toinen virhe, sähkötyökalu ei palaa normaaliin toimintaan, vaan lisävirhe ilmestyy käyttötilan näyttöön (2).

##

Tukijalka (13) helpottaa sähkötyökalun kohtisuoraa kohdistamista tasopintaa vasten.

Tukijalan (13) voi irrottaa, jos töitä tehdään epätasaisella alustalla. Siirrä se sitä varten taaksepäin lippaasta (12).

##

Kiinnityskoukun (25) avulla voit kiinnittää sammutetun sähkötyökalun soveltuvaan kiinnittimeen.

Ruuvaa kiinnityskoukku (25) mukana toimitetulla ruuvilla sähkötyökalun runkoon (katso kuva G).

- Tarkasta kiinnityskoukku (25) mahdollisten vaurioiden tai vääntymien varalta.
  Älä käytä kiinnityskoukkua (25), jos se on vaurioitunut, vääntynyt tai heikosti kiinni sähkötyökalussa.
- Ripusta sähkötyökalu kiinnityskoukun (25) kanssa tukevaan kiinnittimeen.
  Vaurioitumis- ja loukkaantumisvaaran takia kiinnitintä ei saa sijoittaa kulkuteiden tai työskentelyalueiden yläpuolelle.

Kiinnityskoukku on tarkoitettu yksinomaan sähkötyökalun ja siihen asennettujen tarvikkeiden ripustamiseen.

- Älä missään tapauksessa käytä kiinnityskoukkua putoamissuojaimena.

##

Kytke sähkötyökalu kuljetusta varten pois päältä, varsinkin jos käytät tikkaita tai kuljet epätavallisessa asennossa.

Lukitse liipaisin vapautuskytkimellä (5). Kun kuljetat sähkötyökalua työpaikalla, kanna sitä vain kahvan (7) varassa äläkä pidä sormea liipaisimella (6).