# Pracovné pokyny

- Pred vykonávaním akýchkoľvek prác na elektrickom náradí (napr. údržba, výmena nástroja atď.) vyberte z elektrického náradia akumulátor. V prípade neúmyselného stlačenia zapínača/vypínača hrozí nebezpečenstvo poranenia.

Pred každým začatím práce skontrolujte, či bezpečnostné a spúšťacie zariadenia fungujú bezchybne a či sú všetky skrutky a matice dobre upevnené.
Elektrické náradie, ktoré je pokazené alebo nefunguje bezchybne, okamžite odpojte od prívodu energie a skontaktujte sa s autorizovaným zákazníckym servisom Bosch.

S elektrickým náradím nemanipulujte v rozpore s predpismi. Nedemontujte ani neblokujte žiadne časti elektrického náradia. Nevykonávajte „núdzové opravy“ nevhodnými prostriedkami.

Vyvarujte sa akéhokoľvek oslabenia alebo poškodenia elektrického náradia, napr.:

- tepaním alebo gravírovaním,
- konštrukčnými a inými úpravami, ktoré neboli schválené výrobcom,
- pádom na zem alebo jeho šúchaním po podlahe,
- používaním ako kladivo,
- akýmkoľvek použitím neprimeranej sily.

Počas dlhších prestávok v práci a po skončení práce vypnite elektrické náradie, vyberte akumulátor a podľa možnosti vyprázdnite zásobník.

##

Pri upevňovaní dodržujte pokyny výrobcu upevňovaného materiálu a stavebné plány stavby.

Vždy sa presvedčte, čo sa skrýva pod vaším obrobkom alebo za ním. Nevsadzujte klince do stien, stropov alebo podláh, keď sa za nimi nachádzajú osoby. Klince by mohli preraziť podklad a niekoho zraniť.

Klince je nutné zatĺkať do podkladu vždy zvislo.

Nevsadzujte klinec na už vsadený klinec. Klinec by sa pritom mohol zdeformovať, klince by sa mohli zaseknúť alebo elektrické náradie by sa mohlo uviesť do nekontrolovaného pohybu.

Skontrolujte, či boli klince správne vsadené. Pri bezpečnom upevnení nesmú byť vsadené príliš vysoko ani príliš hlboko ani nesmú byť ohnuté.

GNB 18V‑40: Pri upevnení pripevňovacích prvkov tiež skontrolujte, či boli klince správne osadené.

Ak sa betón pri neúspešnom zatĺkaní poškodí, je nutné opraviť ho podľa osvedčených pravidiel.

Nasledujúce údaje nájdete v dokumentácii klincov Bosch na adrese http://www.bosch-pt.com:

- Vzdialenosť hlavičky klinca hNHS
- Efektívna dĺžka ukotvenia hef
- Minimálna hrúbka betónového prvku h
- Minimálna vzdialenosť medzi dvomi klincami smin
- Minimálna vzdialenosť okraja cmin
- Odporúčané zaťaženie

##

Pomocou elektrického náradia môžete na podklad upevňovať jednotlivé plastové alebo oceľové pripevňovacie prvky.

Príklady pripevňovacích prvkov:

| Objednávacie číslo | Opis
--- | --- | ---
| 1 600 A03 2G6 | Objímka na potrubie 16 mm
1 600 A03 2G7 | Objímka na potrubie 20 mm
1 600 A03 2G8 | Objímka na potrubie 25 mm
1 600 A03 2G9 | Objímka na potrubie 32 mm
1 600 A03 2GA | Objímka na potrubie 40 mm
| 1 600 A03 2GB | Káblový strmeň (jednostranný) pre 8 káblov
| 1 600 A03 2GC | Káblový strmeň (dvojstranný) pre 16 káblov
| 1 600 A03 2GD | Držiak káblov pre 20 káblov
1 600 A03 2GE | Držiak káblov pre 40 káblov
| 1 600 A03 2GF | Držiak viazacích pások na káble
| 1 600 A03 2GG | Viazacia páska na káble 8−32 mm
1 600 A03 2GH | Viazacia páska na káble 16−63 mm

Kompletnú ponuku Bosch pripevňovacích prvkov nájdete na stránke www.bosch-pt.com.

- Používajte výlučne pripevňovacie prvky, ktoré odporúča Bosch pre vaše elektrické náradie. Použitie nepovolených pripevňovacích prvkov môže poškodiť elektrické náradie a spôsobiť zranenie.

Pri pripevňovacích prvkoch z plastu nasaďte úzky kontaktný prvok (23) (pozri obrázok E).

Pri pripevňovacích prvkoch z ocele nasaďte štandardný kontaktný prvok (17) (pozri obrázok F). Magnetický krúžok (24) posúvajte bokom cez hrot kontaktného prvku a nechajte ho zaistiť.

Na kontaktný prvok (23), resp. magnetický krúžok (24) nasaďte pripevňovací prvok s určeným priechodným otvorom klincov.

- Nasadzujte vždy len jeden pripevňovací prvok. Viaceré prvky na sebe môžu viesť k zraneniu alebo poškodeniu.

- Pri nasadzovaní pripevňovacieho prvku majte ruky vždy bokom od ústia. Ústie vždy smerujte preč od seba alebo iných osôb. Kontaktný prvok nestláčajte smerom dovnútra. Prsty držte ďalej od spúšte. Neočakávané spustenie môže spôsobiť uvoľnenie klinca, čo môže viesť k poraneniu alebo poškodeniu elektrického náradia.

Kontaktný prvok s nasadeným pripevňovacím prvkom pritlačte na podklad. Spustite zatĺkanie ako obvykle.

##

Hĺbku zatĺkania nastavte pomocou prepínača hĺbkového dorazu (20) tak, aby sa dosiahla správna hodnota pre vzdialenosť hlavičky klinca hNHS.

Klinec príliš hlboko: Potlačte prepínač hĺbkového dorazu (20) doprava.
Ak sú klince aj naďalej zatĺkané príliš hlboko, použite dlhšie klince.

Klinec nedostatočne hlboko: Potlačte prepínač hĺbkového dorazu (20) doľava.
Ak sú klince aj naďalej zatĺkané nedostatočne hlboko, použite kratšie klince.

##

Odstráňte zaseknutia, keď stavová indikácia (2) svieti načerveno alebo oranžovo, alebo keď klince už nie sú zatĺkané správne.

- Vyberte akumulátor (10). Vyprázdnite zásobník (12) a odoberte ho. Odoberte kontaktný prvok (17).
- Skontrolujte zásobník (12) a odstráňte nečistotu, zvyšky a cudzie telesá.
- Skontrolujte kontaktný prvok (17) a odstráňte klince, úlomky klincov, zvyšky alebo cudzie telesá pomocou prerážacieho kolíka (21). Dávajte pozor na to, aby sa kontaktný prvok pritom nepoškodil.
- Opäť postupne založte kontaktný prvok (17), zásobník (12) a akumulátor (10).
- Stlačte tlačidlo (15) na posúvači zásobníka (14) a posuňte ho k otvoru zásobníka tak, aby sa zaistil.
- Zapnite elektrické náradie.
- Stlačte tlačidlo Reset (4) na 5 sekúnd, až kým stavová indikácia (2) nezačne blikať.
- Pritlačte kontaktný prvok (17) proti drevenému bloku a pod. a stlačte spúšť (6). Tak možno dostať motor narážača do správnej polohy.
- Ak bola zistená ďalšia chyba, elektrické náradie sa nevráti do normálnej prevádzky, ale na stavovej indikácii (2) sa zobrazí ďalšia chyba.

##

Oporná noha (13) uľahčuje zvislé nasmerovanie elektrického náradia na rovnom podklade.

Pri prácach na nerovnom podklade môžete opornú nohu (13) odmontovať. Posuňte ju pritom smerom dozadu od zásobníka (12).

##

Pomocou závesného háka (25) môžete vypnuté elektrické náradie upevniť na vhodné závesné zariadenie.

Priskrutkujte závesný hák (25) pomocou dodanej skrutky na kryt elektrického náradia (pozri obrázok G).

- Skontrolujte, či závesný hák (25) nie je nejako poškodený alebo zdeformovaný.
  Závesný hák (25) nepoužívajte, keď je poškodený, zdeformovaný alebo nie je pevne upevnený o elektrické náradie.
- Elektrické náradie zaveste pomocou závesného háka (25) na stabilné závesné zariadenie.
  Aby sa predišlo poškodeniu alebo zraneniam, závesné zariadenie nesmie byť pripevnené nad priestormi pre pohyb ľudí alebo bezprostredne nad pracovnou oblasťou.

Závesný hák je určený výlučne na zavesenie elektrického náradia vrátane namontovaného príslušenstva.

- Nikdy nepoužívajte závesný hák ako zaisťovaciu pomôcku proti pádu.

##

Pred prepravou vypnite elektrické náradie, predovšetkým vtedy, ak používate rebrík alebo ak sa pohybujete s nezvyčajným držaním tela.

Zaistite spúšť odisťovacím spínačom (5). Elektrické náradie prenášajte na pracovisku iba za rukoväť (7) a nie so stlačenou spúšťou (6).