# คำแนะนำในการปฏิบัติงาน

- โปรดถอดแบตเตอรี่แบบชาร์จได้ออกจากเครื่องมือไฟฟ้าก่อนการทำงานทุกประเภทที่เครื่องมือไฟฟ้า (เช่น การบำรุงรักษา การเปลี่ยนเครื่องมือ เป็นต้น) เนื่องจากการสั่งงานสวิตช์เปิด/ปิดโดยไม่ตั้งใจขณะทำงานดังกล่าวอาจก่อให้เกิดความเสี่ยงต่อการบาดเจ็บได้

ก่อนเริ่มงานแต่ละครั้ง ให้ตรวจสอบว่าระบบไกสั่งงานและอุปกรณ์ความปลอดภัยสามารถทำงานได้อย่างเหมาะสม และดูว่าสกรูและน็อตแต่ละจุดอยู่ในตำแหน่งที่มั่นคง
ตัดการเชื่อมต่อเครื่องมือไฟฟ้าที่ชำรุดเสียหายหรือไม่สามารถใช้งานได้อย่างปกติออกจากแหล่งจ่ายไฟโดยทันที และติดต่อศูนย์บริการลูกค้าที่ได้รับอนุญาตของ Bosch

ห้ามดำเนินการดัดแปลงที่ไม่เป็นไปตามกฎระเบียบกับเครื่องมือไฟฟ้า ห้ามถอดหรือปิดกั้นชิ้นส่วนใดๆ ของเครื่องมือไฟฟ้า ห้ามดำเนิน "การซ่อมแซมฉุกเฉิน" โดยใช้วิธีการที่ไม่เหมาะสม

ป้องกันเครื่องมือไฟฟ้าจากสถานการณ์ที่อาจทำให้เครื่องมีความแข็งแรงน้อยลงและเกิดความเสียหาย เช่น:

- การทุบหรือการกรีดลายที่เครื่อง
- การปรับแปลงต่างๆ ที่ไม่ได้รับอนุญาตจากผู้ผลิต
- การปล่อยตกหรือเลื่อนเครื่องไปมาบนพื้น
- การใช้งานเพื่อเป็นค้อน
- การใช้งานเครื่องที่ต้องออกแรงอย่างหนักในลักษณะต่างๆ

เมื่อพักการปฏิบัติงานเป็นระยะเวลานานหรือสิ้นสุดการปฏิบัติงานแล้ว ให้ปิดใช้งานเครื่องมือไฟฟ้า นำแบตเตอรี่ออก และนำวัสดุออกจากแม็กกาซีนให้หมดหากเป็นไปได้

##

ในการทำงานยึดพื้นผิว โปรดปฏิบัติตามข้อกำหนดของบริษัทผู้ผลิตเกี่ยวกับวัสดุที่ยึด รวมทั้งแผนงานก่อสร้างของบริษัทผู้ดำเนินงาน

ตรวจดูถึงสิ่งที่อยู่ด้านล่างหรือด้านหลังชิ้นงาน ห้ามยิงตะปูกับผนัง เพดาน หรือพื้น หากมีบุคคลใดๆ อยู่ทางด้านหลังพื้นผิวดังกล่าว ตะปูอาจเจาะแทงพื้นผิวและทำให้เกิดการบาดเจ็บได้

ตะปูต้องถูกยิงเข้ากับพื้นผิวในลักษณะตั้งฉากเสมอ

ห้ามยิงตะปูทับด้านบนตะปูที่ใช้ไปแล้ว เนื่องจากอาจทำให้ตะปูเสียรูป ตะปูติด หรือเครื่องมือไฟฟ้าขยับเลื่อนโดยไม่สามารถควบคุมได้

ตรวจสอบว่าตะปูยิงออกอย่างถูกต้องหรือไม่ โดยจะต้องไม่ตื้นเกิน ลึกเกิน หรือโก่งงอ เพื่อให้สามารถยึดพื้นผิวได้อย่างปลอดภัย

GNB 18V‑40: ตรวจสอบในลักษณะเดียวกันขณะติดตั้งวัสดุสำหรับยึดว่าตะปูยิงออกอย่างถูกต้องหรือไม่

หากคอนกรีตชำรุดเสียหายจากกระบวนการยิงที่ไม่สำเร็จ จำเป็นต้องมีการซ่อมแซมโดยสอดคล้องตามกฎเกณฑ์ที่กำหนด

โปรดดูข้อมูลจำเพาะดังต่อไปนี้จากเอกสารของ Bosch เกี่ยวกับตะปูที่เว็บไซต์
http://www.bosch-pt.com:

- ระยะห่างหัวตะปู (hNHS)
- ระยะฝังที่มีประสิทธิภาพ (hef)
- ความหนาขั้นต่ำขององค์ประกอบคอนกรีต (h)
- ระยะห่างขั้นต่ำระหว่างตะปู (smin)
- ระยะห่างขั้นต่ำของขอบ (cmin)
- โหลดที่แนะนำ

##

คุณสามารถใช้เครื่องมือไฟฟ้านี้ในการติดตั้งวัสดุสำหรับยึดบางประเภทที่ทำจากพลาสติกหรือเหล็กเข้ากับพื้นผิว

ตัวอย่างของวัสดุสำหรับยึด:

| หมายเลขสั่งซื้อ | คำอธิบาย
--- | --- | ---
| 1 600 A03 2G6 | แคลมป์ยึดท่อ 16 มม.
1 600 A03 2G7 | แคลมป์ยึดท่อ 20 มม.
1 600 A03 2G8 | แคลมป์ยึดท่อ 25 มม.
1 600 A03 2G9 | แคลมป์ยึดท่อ 32 มม.
1 600 A03 2GA | แคลมป์ยึดท่อ 40 มม.
| 1 600 A03 2GB | โครงสายเคเบิล (ด้านเดียว) สำหรับสายเคเบิล 8 เส้น
| 1 600 A03 2GC | โครงสายเคเบิล (ด้านคู่) สำหรับสายเคเบิล 16 เส้น
| 1 600 A03 2GD | ตัวยึดสายเคเบิลสำหรับสายเคเบิล 20 เส้น
1 600 A03 2GE | ตัวยึดสายเคเบิลสำหรับสายเคเบิล 40 เส้น
| 1 600 A03 2GF | ตัวยึดเข็มขัดรัดสายเคเบิล
| 1 600 A03 2GG | ตัวยึดเข็มขัดรัดสายเคเบิล 8−32 มม.
1 600 A03 2GH | เข็มขัดรัดสายเคเบิล 16−63 มม.

คุณสามารถดูข้อมูลผลิตภัณฑ์วัสดุสำหรับยึดทั้งหมดของ Bosch ได้ที่เว็บไซต์ www.bosch-pt.com

- ใช้เฉพาะวัสดุสำหรับยึดที่ Bosch แนะนำให้ใช้กับเครื่องมือไฟฟ้าของคุณ การใช้วัสดุสำหรับยึดที่ไม่ได้รับอนุญาตอาจทำให้เครื่องมือไฟฟ้าชำรุดเสียหายและเป็นสาเหตุทำให้เกิดการบาดเจ็บได้

สำหรับวัสดุยึดที่ทำจากพลาสติก ให้ใช้ส่วนประกอบหน้าสัมผัสแบบแคบ (23) (ดูภาพประกอบ E)

สำหรับวัสดุยึดที่ทำจากเหล็ก ให้ใช้ส่วนประกอบหน้าสัมผัสแบบมาตรฐาน (17) (ดูภาพประกอบ F) เลื่อนแหวนแม่เหล็ก (24) ทางด้านข้างผ่านปลายส่วนประกอบหน้าสัมผัส แล้วปล่อยให้ล็อคเข้าสลัก

จัดวางวัสดุสำหรับยึดโดยใช้รูตะปูที่กำหนดเข้ากับส่วนประกอบหน้าสัมผัส (23) และแหวนแม่เหล็ก (24)

- จัดวางวัสดุสำหรับยึดเพียงหนึ่งชิ้นเท่านั้นในแต่ละครั้ง การจัดวางวัสดุซ้อนกันอาจทำให้เกิดการบาดเจ็บหรือความเสียหายได้

- ขณะจัดวางวัสดุสำหรับยึด ให้ถือเครื่องโดยที่มืออยู่ทางด้านข้างปากยิงเสมอ หันปากยิงออกห่างจากตัวคุณหรือบุคคลอื่นเสมอในแต่ละครั้ง ห้ามกดส่วนประกอบหน้าสัมผัสมาทางด้านใน วางนิ้วมือให้อยู่ห่างจากไกสั่งงาน การเหนี่ยวไกสั่งงานโดยไม่คาดคิดอาจทำให้ตะปูถูกยิงออก ซึ่งอาจทำให้เกิดการบาดเจ็บหรือเครื่องมือไฟฟ้าได้รับความเสียหาย

ดันส่วนประกอบหน้าสัมผัสพร้อมด้วยวัสดุสำหรับยึดที่จัดวางไว้ลงบนพื้นผิว เหนี่ยวไกเพื่อสั่งงานกระบวนการยิงตามปกติ

##

ปรับความลึกในการยิงโดยใช้สวิตช์ก้านวัดความลึก (20) เพื่อให้ได้ระยะห่างหัวตะปู (hNHS) เป็นค่าที่ถูกต้อง

ตะปูลึกเกินไป: ดันสวิตช์ก้านวัดความลึก (20) ไปทางด้านขวา
หากตะปูยังคงถูกยิงลึกเกินไป ให้ใช้ตะปูที่ยาวขึ้น

ตะปูตื้นเกินไป: ดันสวิตช์ก้านวัดความลึก (20) ไปทางด้านซ้าย
หากตะปูยังคงถูกยิงตื้นเกินไป ให้ใช้ตะปูที่สั้นลง

##

คุณจำเป็นต้องแก้ไขการติดขัด เมื่อไฟแสดงสถานะ (2) ติดสว่างเป็นสีแดงหรือสีส้ม หรือเมื่อตะปูเริ่มถูกยิงออกมาอย่างไม่ถูกต้อง

- นำแบตเตอรี่แบบชาร์จได้ (10) ออก ปลดแม็กกาซีน (12) แล้วถอดออก ถอดส่วนประกอบหน้าสัมผัส (17)
- ตรวจเช็คแม็กกาซีน (12) และกำจัดสิ่งสกปรก สิ่งตกค้าง และสิ่งแปลกปลอมออก
- ตรวจเช็คส่วนประกอบหน้าสัมผัส (17) และกำจัดตะปู เศษตะปู สิ่งตกค้าง หรือสิ่งแปลกปลอมออกโดยใช้แท่งกลม (21) ตรวจสอบให้แน่ใจว่าส่วนประกอบหน้าสัมผัสไม่ได้รับความเสียหาย
- จัดวางส่วนประกอบหน้าสัมผัส (17), แม็กกาซีน (12) และแบตเตอรี่ (10) กลับเข้าที่ตามลำดับ
- กดแป้น (15) ที่ตัวเลื่อนแม็กกาซีน (14) แล้วเลื่อนไปในทิศทางของช่องแม็กกาซีนจนกระทั่งล็อคเข้าสลัก
- เปิดใช้งานเครื่องมือไฟฟ้า
- กดปุ่มรีเซ็ต (4) ค้างไว้ 5 วินาที จนกระทั่งไฟแสดงสถานะ (2) เริ่มกะพริบ
- กดส่วนประกอบหน้าสัมผัส (17) เข้ากับบล็อคไม้หรือวัสดุที่คล้ายกัน แล้วกดไกสั่งงาน (6) วิธีนี้จะทำให้มอเตอร์เลื่อนตัวตอกกระแทกไปยังตำแหน่งที่ถูกต้อง
- หากพบความผิดปกติเพิ่มเติม เครื่องมือไฟฟ้าจะไม่กลับสู่สถานะการทำงานปกติ แต่จะแสดงความผิดปกติเพิ่มเติมผ่านไฟแสดงสถานะ (2)

##

ฐานรองรับ (13) ช่วยให้จัดวางเครื่องมือไฟฟ้าในแนวตั้งฉากกับพื้นผิวได้ง่ายขึ้น

สำหรับการปฏิบัติงานบนพื้นผิวที่ไม่เรียบเสมอกัน คุณสามารถถอดฐานรองรับ (13) ออกได้ โดยให้เลื่อนส่วนประกอบดังกล่าวไปทางด้านหลังห่างจากแม็กกาซีน (12)

##

คุณสามารถใช้ตะขอแขวน (25) เพื่อยึดเครื่องมือไฟฟ้าที่ปิดการทำงานอยู่เข้ากับอุปกรณ์สำหรับแขวนที่เหมาะสมได้

คุณยังสามารถขันยึดตะขอแขวน (25) เข้ากับตัวเรือนเครื่องมือไฟฟ้าโดยใช้สกรูที่มีให้ในชุด (ดูภาพประกอบ G)

- ตรวจสอบว่าตะขอแขวน (25) เสียหายหรือเสียรูปหรือไม่
  ห้ามใช้ตะขอแขวน (25) หากชำรุด ผิดรูป หรือติดไม่แน่นกับเครื่องมือไฟฟ้า
- แขวนเครื่องมือไฟฟ้าพร้อมตะขอแขวน (25) เข้ากับอุปกรณ์แขวนที่มั่นคง
  เพื่อหลีกเลี่ยงความเสียหายหรือการบาดเจ็บ ห้ามติดอุปกรณ์แขวนบนทางเท้าหรือพื้นที่ทำงาน

ตะขอแขวนมีไว้สำหรับแขวนเครื่องมือไฟฟ้าพร้อมอุปกรณ์เสริมที่ติดตั้งไว้เท่านั้น

- ห้ามใช้ตะขอแขวนเป็นอุปกรณ์ป้องกันการตกหล่น

##

ปิดใช้งานเครื่องมือไฟฟ้าหากต้องการเคลื่อนย้าย โดยเฉพาะอย่างยิ่งเมื่อคุณใช้งานบันไดหรือเคลื่อนไหวในลักษณะท่าทางที่ไม่คุ้นเคย

ล็อคไกสั่งงานโดยใช้สวิตช์ปลดล็อค (5) ถือเครื่องมือไฟฟ้าในบริเวณที่ปฏิบัติงานโดยใช้ด้ามจับ (7) เท่านั้นและไม่เหนี่ยวไกสั่งงาน (6)