# Navodila za delo

- Pred kakršnimi koli deli na električnem orodju (npr. vzdrževanjem, menjavo nastavkov, itd.) akumulatorsko baterijo odstranite iz električnega orodja. Pri nenamernem pritisku stikala za vklop/izklop obstaja nevarnost poškodb.

Preden začnete z delom, se prepričajte, da varnostne funkcije in priprave za sprožitev brezhibno delujejo ter da so vsi vijaki in matice trdno priviti.
Okvarjeno električno orodje ali orodje, ki ne deluje brezhibno, nemudoma odklopite z električnega napajanja in se obrnite na pooblaščenega serviserja Bosch.

Električnega orodja ne spreminjajte v nasprotju s predpisi. Ne odstranite ali blokirajte delov električnega orodja. Ne izvajajte „nujnih popravil“ z neprimernimi sredstvi.

Ne omejite delovanja električnega orodja in ga ne poškodujte, npr. z:

- udarci ali vgraviranjem,
- poskusi predelave, ki jih proizvajalec ni odobril,
- padcem ob tla ali zalučanjem po tleh,
- uporabo orodja namesto kladiva,
- kakršno koli silo.

Med daljšimi premori ali po koncu dela izklopite električno orodje, odstranite akumulatorsko baterijo, in če je le možno, izpraznite vlagalnik.

##

Pri pritrjevanju upoštevajte proizvajalčeve specifikacije za material za pritrjevanje in načrte obrtnikov.

Preverite, kaj je pod obdelovancem ali za njim. Žebljev ne zabijajte v stene, strope ali tla, za katerimi so druge osebe. Žeblji lahko prebijejo podlago in poškodujejo druge osebe.

Žeblje vedno zabijajte navpično v podlago.

Žebljev ne poskušajte zabiti v že zabite žeblje. Pri tem se lahko žebelj skrivi, žeblja se lahko zatakneta ali pa električno orodje uide izpod nadzora.

Preverite, ali so žeblji pravilno zabiti. Za trdno pritrditev žeblji ne smejo gledati preveč iz podlage ali biti zabiti pregloboko ali se skriviti.

GNB 18V‑40: pri pritrjevanju pritrdilnih elementov prav tako preverite, ali so žeblji pravilno pribiti.

Če z neuspelim zabijanjem poškodujete beton, ga je treba popraviti v skladu z uveljavljenimi pravili.

Dodatne informacije so na voljo v dokumentaciji o žebljih Bosch na spletišču
http://www.bosch-pt.com:

- Prosta višina glavice žeblja hNHS
- Dejanska dolžina zasidranja hef
- Najmanjša debelina betonskega elementa h
- Najmanjša razdalja med dvema žebljema smin
- Najmanjša razdalja od roba cmin
- Priporočena obremenitev

##

Z električnim orodjem lahko pritrdite posamične pritrdilne elemente iz plastike in jekla.

Primeri pritrdilnih elementov:

| Kataloška številka | Opis
--- | --- | ---
| 1 600 A03 2G6 | Cevna objemka 16 mm
1 600 A03 2G7 | Cevna objemka 20 mm
1 600 A03 2G8 | Cevna objemka 25 mm
1 600 A03 2G9 | Cevna objemka 32 mm
1 600 A03 2GA | Cevna objemka 40 mm
| 1 600 A03 2GB | Držalo za kable (enostransko) za 8 kablov
| 1 600 A03 2GC | Držalo za kable (dvostransko) za 16 kablov
| 1 600 A03 2GD | Nosilec za kable za 20 kablov
1 600 A03 2GE | Nosilec za kable za 40 kablov
| 1 600 A03 2GF | Držalo za kabelske vezice
| 1 600 A03 2GG | Kabelske vezice 8−32 mm
1 600 A03 2GH | Kabelske vezice 16−63 mm

Celotna ponudba pritrdilnih elementov Bosch-je na voljo na spletni strani www.bosch-pt.com.

- Uporabljajte izključno pritrdilne elemente, ki jih je za električno orodje priporočil Bosch. Uporaba neodobrenih pritrdilnih elementov lahko poškoduje električno orodje in privede do telesnih poškodb.

Za pritrdilne elemente iz plastike uporabite ozki kontaktni element (23) (glejte sliko E).

Za pritrdilne elemente iz jekla uporabite standardni kontaktni element (17) (glejte sliko F). Magnetni obroč (24) s strani potisnite čez konico kontaktnega elementa, da se zaskoči.

Pritrdilni element s predvidenim izhodom za žeblje namestite na kontaktni element (23) oziroma magnetni obroč (24).

- Vedno namestite le po en pritrdilni element. Več elementov hkrati lahko privede do telesnih poškodb ali materialne škode.

- Med nameščanjem pritrdilnega elementa roke vedno držite stran od ustja orodja. Ustja nikoli ne usmerite vase ali proti drugim osebam. Kontaktnega elementa ne potiskajte v orodje. Prstov ne približujte sprožilcu. Zaradi nenamernega sproženja se lahko iz orodja izstreli žebelj, kar lahko povzroči telesne poškodbe ali poškodbe električnega orodja.

Kontaktni element potisnite ob podlago le, če je v njem nameščen pritrdilni element. Postopek zabijanja sprožite kot običajno.

##

S stikalom za omejevalnik globine (20) nastavite globino zabijanja tako, da je dosežena pravilna vrednost za prosto višino glavice žeblja hNHS.

Žebelj je zabit pregloboko: stikalo za omejevalnik globine (20) potisnite v desno.
Če se žeblji še vedno zabijajo pregloboko, uporabite daljše žeblje.

Žebelj ni zabit dovolj globoko: stikalo za omejevalnik globine (20) potisnite v levo.
Če se žeblji še vedno ne zabijajo dovolj globoko, uporabite krajše žeblje.

##

Če prikaz stanja (2) zasveti rdeče ali oranžno ali če se žeblji ne zabijajo več pravilno, po potrebi odstranite zataknjen predmet.

- Odstranite akumulatorsko baterijo (10). Izpraznite vlagalnik (12) in ga odstranite. Odstranite kontaktni element (17).
- Preverite vlagalnik (12) in odstranite umazanijo, ostanke in tujke.
- Preverite kontaktni element (17) in s paličico za čiščenje (21) odstranite žeblje, delce žebljev, ostanke in tujke. Pri tem pazite, da ne poškodujete kontaktnega elementa.
- Drug za drugim znova vstavite kontaktni element (17), vlagalnik (12) in akumulatorsko baterijo (10).
- Pritisnite tipko (15) na pomikalu vlagalnika (14) in ga potisnite proti odprtini vlagalnika, da se zaskoči.
- Vklopite električno orodje.
- Tipko za ponastavitev (4) pritisnite za 5 s, dokler prikaz stanja (2) ne začne utripati.
- Kontaktni element (17) pritisnite ob leseno ali podobno podlago in pritisnite sprožilec (6). S tem motor udarjalnik premakne v pravilen položaj.
- Če je bila odkrita še kakšna napaka, se električno orodje ne vrne v stanje normalnega delovanja, temveč se na prikazu stanja (2) izpiše dodatna napaka.

##

Podporna noga (13) olajša navpično poravnavo električnega orodja na ravni podlagi.

Za delo na neravnih podlagah lahko podporno nogo (13) odstranite. To naredite tako, da jo potisnete nazaj z vlagalnika (12).

##

S kavljem za obešanje (25) lahko ugasnjeno električno orodje pritrdite za primerno pripravo za obešanje.

Kavelj za obešanje (25) pritrdite na ohišje električnega orodja s priloženim vijakom (glejte sliko G).

- Preverite, ali je kavelj za obešanje (25) poškodovan ali deformiran.
  Kavlja za obešanje (25) ne uporabljajte, če je poškodovan, deformiran ali pa ni več trdno pritrjen na električno orodje.
- Električno orodje obesite s kavljem za obešanje (25) na stabilno pripravo za obešanje.
  Za preprečevanje materialnih ali telesnih poškodb priprave za obešanje ne smete nameščati nad hodniki ali delovnimi območji.

Kavelj za obešanje je namenjen izključno obešanju električnega orodja vključno z nameščenim priborom.

- Kavlja za obešanje nikoli ne uporabite kot zaščito pred padcem.

##

Pred premeščanjem električnega orodja ga izklopite, zlasti če uporabljate lestev in je vaša telesna drža nenaravna.

Sprožilec blokirajte s stikalom za deblokiranje (5). Električno orodje med prenašanjem na delovnem mestu držite le za ročaj (7) in poskrbite, da sprožilec (6) pri tem ni pritisnjen.