# Sigurnosna upozorenja za pribijač čavla

- Uvijek pretpostavite da se u alatu nalaze čavli. Neoprezno rukovanje pribijačem može dovesti do neočekivanog izbacivanja čavla i osobnih ozljeda.

- Ne usmjeravajte alat prema sebi ni prema drugima u svojoj blizini. Ako dođe do neočekivane aktivacije, dolazi do izbacivanja čavla, što može prouzročiti ozljede.

- Nemojte pokretati alat sve dok nije čvrsto postavljen uz izradak. Ako alat nije u kontaktu s izratkom, čavao se može odbiti od zadane mete.

- Iskopčajte alat iz napajanja ako dođe do zaglavljivanja čavla u alatu. Dok uklanjate zaglavljeni čavao pribijač se može nehotične aktivirati ako je priključen na napajanje.

- Budite oprezni prilikom uklanjanja zaglavljenog čavla. Mehanizam može biti sabijen i može doći do prisilnog izbacivanja čavla dok ga pokušavate odglaviti.

Dodatna sigurnosna napomena za GNB 18V‑38:

- Nemojte upotrebljavati ovaj pribijač za pričvršćivanje električnih kabela. Nije namijenjen za instalaciju električnih kabela i može oštetiti izolaciju električnih kabela i tako prouzročiti strujni udar ili požar.

Dodatna sigurnosna napomena za GNB 18V‑40:

- Prilikom pričvršćivanja električnih kabela pazite da nisu pod naponom. Pribijač držite isključivo za izolirane prihvatne površine. Upotrebljavajte isključivo pričvršćivače namijenjene za instalacije električnih kabela. Provjerite da pričvršćivači nisu oštetili izolaciju električnih kabela. Ako pričvršćivač ošteti izolaciju električnih kabela, može doći do strujnog udara i požara.

- Odspojite pribijač čavla iz izvora napajanja kad umećete i vadite čavle, dok obavljate podešavanja ili izmjenjujete pribor. Pribijač se može nehotično aktivirati ako je priključen u izvor napajanja, što može uzrokovati osobne ozljede.

- Budite oprezni prilikom rukovanja čavlima, posebice kad ih umećete i vadite. Čavli imaju oštre vrhove koji mogu prouzročiti osobne ozljede.

- Držite prste podalje od okidača dok ne upotrebljavate pribijač, kao i kad mijenjate položaj njegove primjene. Ako se naglo i neočekivano aktivira, izbacit će čavao, što može uzrokovati osobne ozljede.

- Alat držite isključivo za izolirane prihvatne površine ako izvodite radove kod kojih bi čavao mogao zahvatiti skrivene električne vodove. Ako čavao dođu u doticaj sa žicama pod naponom i metalni će dijelovi električnog uređaja biti pod naponom, što može dovesti do električnog udara rukovatelja.

- Čvrsto držite pribijač tijekom rada. Nekontrolirani povratni zakret pribijača može uzrokovati nehotičnu aktivaciju, što može uzrokovati osobne ozljede.

- Držite sve dijelove tijela, primjerice ruke, noge i sl., podaje os mjera izbacivanja čavla alata. Čavao može probiti izradak i predmet iza njega, što može uzrokovati osobne ozljede.

- Prilikom upotrebe pribijača sve dijelove tijela, primjerice ruke, noge i sl., držite podalje od područja na kojem se čavli pribijaju na izradak. Čavao može skrenuti i izaći iz izratka, što može uzrokovati osobne ozljede.

- Koristite prikladne detektore kako biste pronašli skrivene opskrbne vodove ili za‌tra‌žite pomoć lokalnog distributera. Kontakt s električnim vodovima može dovesti do požara i električnog udara. Oštećenje plinske cijevi može dovesti do eksplozije. Probijanje vodovodne cijevi uzrokuje materijalne štete.

- U slučaju oštećenja i nestručne uporabe aku-ba‌terije mogu se pojaviti pare. Aku-baterija može izgorjeti ili eksplodirati. Dovedite svježi zrak i u slučaju potrebe zatražite liječničku pomoć. Pare mogu nadražiti dišne puteve.

- Ne mijenjajte i ne otvarajte aku-bateriju. Postoji opasnost od kratkog spoja.

- Oštrim predmetima kao što su npr. čavli, odvijači ili djelovanjem vanjske sile aku-baterija se može oštetiti. Može doći do unutrašnjeg kratkog spoja i aku-baterija može izgorjeti, razviti dim, eksplodirati ili se pregrijati.

- Aku-bateriju koristite samo u proizvodima proizvođača. Samo na ovaj način je aku-baterija zaštićena od opasnog preopterećenja.

Zaštitite aku-bateriju od vrućine, npr. također od stalnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.

Nosite zaštitne slušalice i zaštitne naočale tijekom uporabe električnog alata.

- Ne upotrebljavajte električni alat i čavle na vrlo mekim materijalima (npr. drvo, laki građevinski materijali). Čavli mogu prodrijeti u podlogu i prouzročiti ozljede.

- Ne upotrebljavajte električni alat i čavle na vrlo tvrdim materijalima (npr. čelik visoke čvrstoće, vrlo tvrdi prirodni kamen) i na vrstama betona visoke tlačne čvrstoće ili s agregatima visoke tlačne čvrstoće. Ako je materijal pretvrd, čavao se može odbiti, slomiti i izbaciti, pogoditi vas ili druge osobe i prouzročiti ozljede.

- Nikada nemojte držati električni alat pod oštrim kutom u odnosu na površinu. Električni alat mora stajati okomito na podlogu. Na podlozi ne smije biti prljavštine.

- Nemojte deaktivirati niti ukloniti kontaktni element. Kontaktni element služi kao sigurnosni mehanizam za smanjenje rizika od nehotičnog aktiviranja. Deaktiviranje ove komponente može uzrokovati nehotično aktiviranje.

- Upotrebljavajte električni alat samo ako kontaktni element ispravno radi. Ako je kontaktni element neispravan, električni alat može se neočekivano aktivirati.

- Uvijek napunite čavle u spremnik električnog alata prije umetanja aku-baterije. Time se smanjuje rizik da nehotično zabijete čavao i da ozlijedite sebe ili druge osobe.

- Nikada nemojte zabijati čavle u blizini zapaljivih materijala. Kod nekih vrsta čavala iskre mogu izbijati iz kontaktnog elementa tijekom zabijanja.

- Nemojte zabijati čavao na drugi čavao. To bi moglo uzrokovati otklon čavla ili neočekivanu reakciju električnog alata.