# Munkavégzési tanácsok

- Minden elektromos kéziszerszámon végzett munka előtt (pl. karbantartás, szerszámcsere stb.) vegye ki az akkumulátort az elektromos kéziszerszámból. Ellenkező esetben a be‑/kikapcsoló véletlen megérintésekor bekapcsolódó készülék sérüléseket okozhat.

Ellenőrizze minden munkakezdés előtt a biztonsági és kioldóberendezések kifogástalan működését, valamint valamennyi csavar és anya szoros rögzítését.
A meghibásodott vagy nem kifogástalanul működő elektromos kéziszerszámot azonnal válassza le a tápforrásról, és lépjen kapcsolatba egy hivatalos Bosch ügyfélszolgálattal.

Ne hajtson végre az előírásoknak nem megfelelő manipulációt az elektromos kéziszerszámon. Ne szerelje le és ne blokkolja az elektromos kéziszerszám egyik alkatrészét se. Ne hajtson végre alkalmatlan eszközökkel „vészhelyzeti javításokat”.

Kerülje el az elektromos kéziszerszámnak például a következő intézkedések következtében fellépő bármilyen meggyengítését és megrongálódását:

- jelzések beütése vagy gravírozása,
- a gyártó által nem engedélyezett átalakítások,
- leejtés vagy a padlón való tolás,
- kalapácsként való használat,
- bármilyen erőszakos behatás.

A munka hosszabb szüneteiben és a munka befejezésekor kapcsolja ki az elektromos kéziszerszámot, vegye ki az akkumulátort és lehetőleg ürítse ki a tárat.

##

A rögzítések során vegye figyelembe a rögzítendő anyagok gyártójának előírásait, valamint az épületterveket.

Győződjön meg arról, mi van a munkadarab alatt, vagy a munkadarab mögött. Ne lőjön szeget falakba, mennyezetekbe és padlókba, ha ezek mögött személyek tartózkodnak. A szegek átüthetik az aljzatot és valaki megsérülhet.

A szegeket mindig függőlegesen kell az aljzatba beütni.

Sohase lőjön szeget egy már belőtt szegre. A szegek ekkor meggörbülhetnek, beékelődhetnek vagy az elektromos kéziszerszám irányíthatatlanul elmozdulhat.

Ellenőrizze, hogy a szegek beütése megfelelő-e. A biztonságos rögzítéshez a szegek nem lehetnek se túl mélyen, se túl magasan, és nem hajolhatnak meg.

GNB 18V‑40: A rögzítőelemek felhelyezésekor ellenőrizze azt is, hogy a szegek helyesen vannak-e behelyezve.

Ha a beton a sikertelen belövési művelet miatt sérül, akkor az elfogadott szabályoknak megfelelően ki kell javítani.

A következő adatokat a(z) Bosch szegek dokumentációjában nézze meg a http://www.bosch-pt.com címen:

- szeg fejének távolsága hNHS
- effektív belövési mélység hef
- betonelem minimális vastagsága h
- két szeg minimális távolsága smin
- minimális távolság a szélektől cmin
- ajánlott terhelések

##

Az elektromos kéziszerszámmal műanyag vagy acél rögzítőelemeket helyezhet fel az aljzatra.

Példák a rögzítőelemekre:

| Rendelési szám | Leírás
--- | --- | ---
| 1 600 A03 2G6 | Csőbilincs, 16 mm
1 600 A03 2G7 | Csőbilincs, 20 mm
1 600 A03 2G8 | Csőbilincs, 25 mm
1 600 A03 2G9 | Csőbilincs, 32 mm
1 600 A03 2GA | Csőbilincs, 40 mm
| 1 600 A03 2GB | Kábeltartó (egyoldalas) 8 kábelhez
| 1 600 A03 2GC | Kábeltartó (kétoldalas) 16 kábelhez
| 1 600 A03 2GD | Kábeltartó 20 kábelhez
1 600 A03 2GE | Kábeltartó 40 kábelhez
| 1 600 A03 2GF | Kábelkötegelő-tartó
| 1 600 A03 2GG | Kábelkötegelő 8−32 mm
1 600 A03 2GH | Kábelkötegelő 16−63 mm

A(z) Bosch rögzítőelemek teljes választékát a www.bosch-pt.com oldalon találja.

- Kizárólag olyan rögzítőelemeket használjon, amelyet a(z) Bosch az Ön elektromos kéziszerszámához javasolt. A nem megengedett rögzítőelemek alkalmazása megrongálhatja az elektromos kéziszerszámot és sérüléseket okozhat.

A műanyag rögzítőelemekhez a keskeny érintkezőelemet (23) használja (lásd E ábra).

Az acél rögzítőelemekhez a standard érintkezőelemet (17) használja (lásd F ábra). Csúsztassa a mágneses gyűrűt (24) oldalirányban az érintkezőelem hegyére, és pattintsa be a helyére.

Helyezze a rögzítőelemet a mellékelt szegátvezetővel az érintkezőelemre (23), ill. a mágneses gyűrűre (24).

- Mindig csak egyetlen rögzítőelemet szereljen fel. Több egymáson lévő elem sérülésekhez vagy károkhoz vezethet.

- A rögzítőelem felszerelésekor mindig tartsa a kezét a torkolat oldalán. A torkolatot mindig magától vagy más személyektől távolra irányítsa. Ne nyomja befelé az érintkezőelemet. Tartsa távol az ujjait a kioldótól. A váratlan kioldás a szeg szabadon engedését okozhatja, ami sérülésekhez vagy az elektromos kéziszerszám károsodásához vezethet.

Nyomja az érintkezőelemet felhelyezett rögzítőelemmel az aljzatra. Indítsa el a belövési folyamatot a szokásos módon.

##

A belövés mélységét a mélységütközővel (20) úgy állítsa be, hogy a szeg fejétől hNHS mért távolság megfelelő értékét elérje.

Szeg túl mélyen van: Nyomja a mélységütköző kapcsolóját (20) jobbra.
Ha a szeget továbbra is túl mélyre lövi be, akkor használjon hosszabb szeget.

Szeg nincs elég mélyen: Nyomja a mélységütköző kapcsolóját (20) balra.
Ha a szeget továbbra sem lövi be elég mélyre, akkor használjon rövidebb szeget.

##

Ha a kijelzőn a státusz (2) pirosan vagy narancssárgán világít, vagy ha a szegek belövése már nem megfelelő.

- Vegye ki az akkut (10). Ürítse ki a tárat (12), és vegye le. Vegye le az érintkezőelemet (17).
- Vizsgálja meg a tárat (12), és távolítson el minden szennyeződést, maradékot és idegentestet.
- Vizsgálja át az érintkezőelemet (17), és távolítson el minden szeget, szegforgácsot, maradékot és idegentestet az átütőszárral (21). Ügyeljen arra, hogy az érintkezőelem eközben ne sérüljön meg.
- Helyezze vissza egymás után az érintkezőelemet (17), tárat (12) és akkut (10).
- Nyomja meg a gombot (15) a tártolókán (14), és tolja bereteszelésig a tárnyílás irányába.
- Kapcsolja be az elektromos kéziszerszámot.
- Tartsa lenyomva a visszaállító gombot (4) 5 s hosszan, amíg az állapotjelző (2) villogni nem kezd.
- Nyomja az érintkezőelemet (17) egy fagerendához vagy hasonlóhoz, és nyomja meg a kioldót (6). Ekkor a motor az ütőbélyeget a megfelelő pozícióba tudja mozgatni.
- Ha további hibát észlel, az elektromos kéziszerszám nem tér vissza a normál üzembe, hanem további hibát jelez a kijelző státusza (2).

##

A támasztóláb (13) megkönnyíti az elektromos kéziszerszám függőleges elrendezését a sík aljzaton.

Ha nem sík aljzaton végez munkát, akkor a támasztólábat (13) leszerelheti. Ehhez tolja hátra a tártól (12).

##

Az akasztóhorog (25) segítségével a kikapcsolt elektro‌mos kéziszerszámot megfelelő akasztószerkezetre lehet rögzíteni.

Az akasztóhorgot (25) a mellékelt csavarral csavarozza az elektromos kéziszerszám házára (lásd: G ábra).

- Ellenőrizze az akasztóhorgot (25), nincs-e megrongálódva vagy megvetemedve.
  Ne használja az akasztóhorgot (25), ha az meg van rongálódva, meg van vetemedve, vagy nincs szorosan rögzítve az elektromos kéziszerszámhoz.
- Akassza fel az elektromos kéziszerszámot az akasztóhoroggal (25) egy stabil felakasztó szerkezetre.
  A rongálódások vagy sérülések megelőzésére a felakasztószerkezetet nem szabad járdák vagy közvetlen munkaterületek felett felszerelni.

Az akasztóhorog kizárólag az elektromos kéziszerszám és az arra felszerelt tartozékok felakasztására szolgál.

- Sohase használja az akasztóhorgot leesés elleni védőeszközként!

##

A szállításhoz kapcsolja ki az elektromos kéziszerszámot, mindenek előtt ha létrát használ, vagy szokatlan testtartásban kell mozognia.

Reteszelje a kioldót a reteszelésfeloldó kapcsolóval (5). Az elektromos kéziszerszámot a munkahelyen csak a fogantyúnál (7) fogva és nem benyomott kioldó (6) mellett vigye.