# Tööjuhised

- Võtke aku enne kõiki töid elektrilise tööriista juures (ny hooldus, tööriistavahetus jms) elektrilisest tööriistast välja. Sisse-/väljalüliti juhusliku rakendamise korral on vigastumisoht.

Kontrollige alati enne töö alustamist turva- ja päästiku vabastamisseadiste laitmatut talitlust ning kõikide kruvide ja mutrite kinnituse tugevust.
Katkestage kohe defektse või laitmatult mittetöötava elektrilise tööriista energiavarustus ja võtke ühendust volitatud Bosch klienditeeninduskohaga.

Ärge muutke elektrilist tööriista mingil viisil. Ärge eemaldage ega blokeerige ühtegi elektrilise tööriista osa. Ärge tehke ebasobivate vahenditega "avariiremonti".

Vältige igasugust elektrilise tööriista nõrgestamist või kahjustamist, nt:

- vermimise või graveerimisega,
- tootja poolt mittelubatud ümberehitamistega,
- mahapillamisega või seadme vedamisega mööda põrandat,
- haamrina kasutamisega,
- igasugusel viisil jõu rakendamisega.

Pikemate tööpauside korral või töö lõpetamisel eemaldage aku ja tühjendage võimalikult magasin.

##

Järgige kinnitamistel kinnitatavate materjalide tootjate nõudeid ning töökavasid.

Tehke kindlaks, mis asub teie töödeldava detaili all või taga. Ärge kinnitage naelu seintesse, lagedesse või põrandatesse, kui nende taga viibivad inimesed. Naelad võivad aluspinnast läbi tungida ja kedagi vigastada.

Naelad tuleb alati suruda aluspinda ristsuunas.

Ärge lööge mitte kunagi naela juba sisselöödud naelale. Nael võib sealjuures juures deformeeruda, naelad võivad omavahel kiilduda või elektriline tööriist võib ennast kontrollimatult liigutada.

Kontrollige, et naelad on korrektselt sise löödud. Kindlaks kinnituseks ei tohi need liiga kaugele välja või sisse ulatuda ega paindunud olla.

GNB 18V‑40: kontrollige kinnituselementide paigaldamisel ka seda, kas naelad on korrektselt sise löödud.

Kui betooni ebaõnnestunud sissesurumistoimingutega kahjustatakse, tuleb see vastavalt tunnustatud reeglitele parandada.

Vaadake palun järgmisi andmeid Bosch naelte kohta
http://www.bosch-pt.com alt:

- Naelapea kaugus hNHS
- Efektiivne ankurduspikkus hef
- Betoonelemendi minimaalne paksus h
- Minimaalne kaugus kahe naela vahel smin
- Minimaalne kaugus servast cmin
- Soovitatavad koormused

##

Võite paigaldada elektrilise tööriistaga aluspinnale üksikuid plastist või terasest kinnituselemente.

Kinnituselementide näited:

| Tellimisnumber | Kirjeldus
--- | --- | ---
| 1 600 A03 2G6 | Torukinnitusklamber 16 mm
1 600 A03 2G7 | Torukinnitusklamber 20 mm
1 600 A03 2G8 | Torukinnitusklamber 25 mm
1 600 A03 2G9 | Torukinnitusklamber 32 mm
1 600 A03 2GA | Torukinnitusklamber 40 mm
| 1 600 A03 2GB | Kaabliklamber (ühepoolne) 8 kaablile
| 1 600 A03 2GC | Kaabliklamber (kahepoolne) 16 kaablile
| 1 600 A03 2GD | Kaablihoidik 20 kaablile
1 600 A03 2GE | Kaablihoidik 40 kaablile
| 1 600 A03 2GF | Kaabliköidiku hoidik
| 1 600 A03 2GG | Kaabliköidik 8−32 mm
1 600 A03 2GH | Kaabliköidik 16−63 mm

Kogu Bosch-kinnituselementide pakkumise leiate veebiaadressilt www.bosch-pt.com.

- Kasutage ainult kinnituselemente, mida Bosch on teie elektrilise tööriista jaoks soovitanud. Mittelubatud kinnituselementide kasutamine võib elektrilist tööriista kahjustada ja vigastusi põhjustada.

Plastist kinnituselementidele sisestage kitsas kontaktelement (23) (vt jn E).

Terasest kinnituselementidele sisestage standard-kontaktelement (17) (vt jn F). Lükake magnetrõngas (24) küljel üle kontaktelemendi otsa ja laske sel fikseeruda.

Asetage ettenähtud naela läbimõõduga kinnituselement kontaktelemendile (23) või magnetrõngale (24).

- Asetage alati peale ainult üksik kinnituselement. Kui üksteise peal on mitu elementi, võivad tekkida vigastused või kahjustused.

- Hoidke käsi kinnituselemendi pealeasetamise ajal alati suudmest külje suunas. Suunake suue alati endast või teistest inimestest eemale. Ärge vajutage kontaktelementi sissepoole. Hoidke oma sõrmed päästikust kaugel. Ootamatu rakendumise tõttu võib vabaneda nael, mis võib põhjustada vigastusi või elektrilise tööriista kahjustusi.

Suruge kontaktelement koos pealepandud kinnituselemendiga vastu aluspinda. Käivitage sissesurumistoiming nagu tavaliselt.

##

Seadke sissesurumissügavus sügavuspiiriku lülitiga (20) nii, et saavutatakse naelapea kauguse hNHS korrektne väärtus.

Nael on liiga sügaval: suruge sügavuspiiriku (20) lülitit paremale.
Kui naelad ikkagi liiga sügavale sisse surutakse, kasutage pikemaid naelu.

Nael ei ole küllalt sügaval: suruge sügavuspiiriku (20) lülitit vasakule.
Kui naelu ikkagi piisavalt sügavale sisse ei suruta, kasutage lühemaid naelu.

##

Kõrvaldage kiildumised, kui olekunäit (2) põleb punaselt või oranžilt või kui naelu enam õigesti sisse ei suruta.

- Eemaldage aku (10). Tühjendage magasin (12) ja võtke see ära. Võtke kontaktelement (17) ära.
- Kontrollige magasini (12) ja kõrvaldage mustus, jäägid ja võõrkehad.
- Kontrollige kontaktelementi (17) ja kõrvaldage naelad, naelakillud, jäägid või võõrkehad läbilöögitihvtiga (21). Jälgige, et te sealjuures ei vigasta kontaktelementi.
- Asetage üksteise järel kontaktelement (17), magasin (12) ja aku (10) jälle kohale.
- Vajutage nuppu (15) magasini siibril (14) ja lükake seda magasini ava suunas kuni fikseerumiseni.
- Lülitage elektriline tööriist sisse.
- Vajutage Reset-nuppu (4) kestusega 5 s, kuni olekunäit (2) hakkab vilkuma.
- Suruge kontaktelement (17) vastu puitklotsi vms ja vajutage päästikut (6). Nii saab mootor löögitempli õigesse asendisse viia.
- Kui tuvastati täiendav viga, ei pöördu elektriline tööriist tagasi normaalrežiimi, vaid olekunäidul kuvatakse täiendav viga (2).

##

Tugijalg (13) lihtsustab elektrilise tööriista vertikaalset joondamist tasasel aluspinnal.

Ebatasasel aluspinnal töötamisel võite tugijala (13) eemaldada. Tõmmake seda selleks magasinist (12) tahapoole.

##

Riputuskonksuga (25) saate väljalülitatud elektrilise tööriista kinnitada sobivale riputusseadisele.

Kinnitage riputuskonks (25) kaasasoleva kruviga elektriise tööriista korpusele (vaata joonist G).

- Kontrollige riputuskonksul (25) mistahes vigastuste või deformatsioonide puudumist.
  Ärge kasutage riputuskonksu (25), kui see on vigastatud, deformeerunud või ei ole enam tugevalt elektrilisele tööriistale kinnitatud.
- Riputage elektriine tööriist riputuskonksuga (25) stabiilsele riputusseadisele.
  Kahjustuste või vigastuste vältimiseks ei tohi riputusseadist paigaldada käiguteede või vahetute tööpiirkondade kohale.

Riputuskonks on ette nähtud ainult elektrilise tööriista koos paigaldatud lisavarustusega riputamiseks.

- Ärge kunagi kasutage riputuskonksu kukkumiskaitsevahendina.

##

Elektrilise tööriista transportimiseks lülitage tööriist välja, eriti juhul, kui kasutate redelit või liigute edasi ebatavalises kehaasendis.

Lukustage päästik lukustuse vabastamislüliti (5) abil. Töökohas kandke elektrilist tööriista vaid käepidemest (7) ja allavajutamata päästikuga (6).