# Puštanje u rad

##

Za uključivanje električnog alata pritišćite tipku za uključivanje/isključivanje (1) na korisničkom sučelju dok korisničko sučelje ne zasvijetli.

Za isključivanje električnog alata ponovno pritisnite tipku za uključivanje/isključivanje (1).

Električni alat će se automatski isključiti nakon 30 min ako se ne upotrebljava.

##

Provjerite prikladnost podloge prije punjenja električnog alata čavlima ili pričvršćivanja.

Podloga mora biti ravna i bez ostataka.

Da biste provjerili tvrdoću materijala podloge, upotrijebite čavao kao točkalo. Udarite ga čekićem po materijalu snažnim udarcem. Provjerite rezultat:

- Vrh čavla je tup: Podloga je pretvrda i neprikladna, čavao bi se mogao odbiti.
- Materijal puca ili se cijepa: Podloga je previše lomljiva i neprikladna. Čestice bi mogle pogodite vas ili druge osobe ili bi čavao mogao potpuno prodrijeti u podlogu.
- Čavao se zabije u podlogu pri udarcu čekićem: Podloga je premeka i neprikladna, čavao bi mogao potpuno prodrijeti u podlogu.
- Čavao ostavlja malo udubljenje u podlozi: Podloga je prikladna za pričvršćivanje.

##

- Uključite električni alat.
- Pritisnite prekidač za deblokadu (5) ulijevo kako biste deblokirali okidač (6) (vidjeti sliku D).
- Pazite da čvrsto držite električni alat za ručku (7).
- Pritisnite kontaktni element (17) do graničnika na podlogu.
  Kada je kontaktni element pritisnut, radno svjetlo (19) zasvijetli i omogućava osvjetljenje radnog mjesta u slučaju nepovoljnih uvjeta rasvjete.
- Zatim kratko pritisnite okidač (6) i ponovno ga otpustite. Pritom će se jedan čavao zabiti u podlogu.
- Napomena: Okidač (6) morate pritisnuti u roku od 2 s nakon pritiska na kontaktni element (17). U protivnom električni alat prelazi u sigurno stanje i morate ponovno pokrenuti pričvršćivanje.
- Za daljnje pričvršćenje potpuno podignite električni alat s podloge i ponovno ga čvrsto stavite na sljedeće željeno mjesto.
- U radnim stankama i na kraju rada osigurajte okidač (6) tako da prekidač za deblokadu (5) pritisnete udesno (vidjeti sliku D).

Napomena: Osigurač sprječava aktiviranje ako kontaktni element (17) nije do kraja pritisnut ili ako okidač (6) nije otpušten između pričvršćivanja.