# Darbo patarimai

- Prieš pradėdami bet kokius elektrinio įrankio priežiūros darbus (pvz., techninės priežiūros, įrankio keitimo ir kt.), iš elektrinio įrankio išimkite akumuliatorių. Priešingu atveju, netyčia nuspaudus įjungimo-išjungimo jungiklį, iškyla sužalojimo pavojus.

Kaskart prieš pradėdami dirbti patikrinkite, ar nepriekaištingai veikia apsauginiai ir paleidimo įtaisai, ar tvirtai įsukti varžtai ir užveržtos veržlės.
Pažeistą ar netinkamai veikiantį elektrinį įrankį nedelsdami atjunkite nuo energijos tiekimo sistemos ir susisiekite su įgaliota Bosch klientų aptarnavimo tarnyba.

Neatlikite jokių neleistinų elektrinio įrankio pakeitimų. Neišmontuokite ir neužblokuokite jokių elektrinio įrankio dali.Neatlikite jokio „avarinio remonto“ netinkamomis priemonėmis.

Nepakenkite elektriniam įrankiui ir nepažeiskite jo, pvz.:

- įpresuodami ar išgraviruodami,
- atlikę gamintojo draudžiamus permontavimo darbus,
- numetę ant grindų ar stumdami per grindis,
- naudodami kaip smūginį įrankį,
- naudodami bet kokią jėgą.

Prieš ilgesnes darbo pertraukas ir baigę darbą, elektrinį įrankį išjunkite, išimkite akumuliatorių ir, jei yra galimybė, ištuštinkite apkabą.

##

Atlikdami tvirtinimo darbus, laikykitės tvirtinamų medžiagų gamintojų pateiktų nurodymų bei statybinių planų.

Patikrinkite, kas yra po ruošiniu ir už jo. Nekalkite vinių į sieną, lubas ar grindis, jei už jų yra žmonių. Vinys gali kiaurai pereiti per pagrindą ir ką nors sužaloti.

Vinis į pagrindą visada reikia kalti vertikaliai.

Nekalkite vinies ant jau įkaltos vinies. Priešingu atveju, vinis gali deformuotis, vinys gali užstrigti arba galite prarasti elektrinio įrankio kontrolę.

Patikrinkite, ar vinys buvo tinkamai įkaltos.Kad būtų tinkamai pritvirtinta, jos neturi tūri likti per aukštai išlindusios, neturi būti įkaltos per giliai ir neturi būti sulinkusios.

GNB 18V‑40: tvirtindami tvirtinimo elementus taip pat patikrinkite, ar tinkamai įstatytos vinys.

Jei dėl nepavykusių kalimo operacijų pažeidžiamas betonas, jį reiki pataisyti laikantis galiojančių taisyklių.

Žemiau pateiktus duomenis rasite Bosch vinių dokumentacijoje, internetiniame puslapyje
http://www.bosch-pt.com:

- Atstumas iki vinies galvutės hNHS
- Efektyvus tvirtinimo ilgis hef
- Betono elemento minimalus storis h
- Minimalus atstumas tarp dviejų vinių smin
- Minimalus atstumas iki briaunos cmin
- Rekomenduojama apkrova

##

Elektriniu įrankiu prie pagrindo galite pritvirtinti atskirus tvirtinimo elementus iš plastiko ar plieno.

Tvirtinimo elementų pavyzdžiai:

| Užsakymo numeris | Aprašymas
--- | --- | ---
| 1 600 A03 2G6 | Vamzdžių apkaba 16 mm
1 600 A03 2G7 | Vamzdžių apkaba 20 mm
1 600 A03 2G8 | Vamzdžių apkaba 25 mm
1 600 A03 2G9 | Vamzdžių apkaba 32 mm
1 600 A03 2GA | Vamzdžių apkaba 40 mm
| 1 600 A03 2GB | Lankelis laidams (vienpusis) 8 laidams
| 1 600 A03 2GC | Lankelis laidams (dvipusis) 16 laidų
| 1 600 A03 2GD | Laidų laikiklis 20 laidų
1 600 A03 2GE | Laidų laikiklis 40 laidų
| 1 600 A03 2GF | Laidų užtrauktuko laikiklis
| 1 600 A03 2GG | Laidų užtrauktukas 8−32 mm
1 600 A03 2GH | Laidų užtrauktukas 16−63 mm

Visą Bosch tvirtinimo elementų asortimentą rasite www.bosch-pt.com.

- Naudokite tik tokius tvirtinimo elementus, kuriuos Bosch rekomenduoja jūsų elektriniam įrankiui. Naudojant neleistinus tvirtinimo elementus, galimi elektrinio įrankio pažeidimai ir asmenų sužalojimai.

Tvirtinimo elementams iš plastiko įstatykite siaurą kontaktinį elementą (23) (žr. E pav.).

Tvirtinimo elementams iš plieno įstatykite standartinį kontaktinį elementą (17) (žr. F pav.). Magnetinį žiedą (24) stumkite šonu ant kontaktinio elemento galo ir leiskite jam užsifiksuoti.

Tvirtinimo elementą su numatyta vinies skylute uždėkite ant kontaktinio elemento (23) arba magnetinio žiedo (24).

- Uždėkite tik vieną tvirtinimo elementą. Uždėjus vieną ant kito kelis elementus, galimi sužalojimai arba pažeidimai.

- Uždėdami tvirtinimo elementą, rankas visada laikykite žiočių šone. Žiotis visada nukreipkite nuo savęs ir nuo kitų asmenų. Kontaktinio elemento neįspauskite į vidų. Pirštus laikykite toliau nuo jungiklio. Netikėtai įjungus gali būti įkalama vinis, dėl ko galimi sužalojimai arba elektrinio įrankio pažeidimai.

Kontaktinį elementą su įstatytu tvirtinimo elementu spauskite į pagrindą. Kaip įprasta, atlikite kalimo operaciją.

##

Gylio ribotuvo jungikliu (20) nustatykite tokį kalimo gylį, kad būtų pasiekta tinkama atstumo iki vinies galvutės hNHS vertė.

Vinis per giliai: gylio ribotuvo jungiklį (20) paspauskite dešinėn.
Jei vinys ir toliau įkalamos per giliai, naudokite ilgesnes vinis.

Vinis nepakankamai giliai: gylio ribotuvo jungiklį (20) paspauskite kairėn.
Jei vinys ir toliau įkalamos nepakankamai giliai, naudokite trumpesnes vinis.

##

Pašalinkite strigimo priežastį, jei būsenos indikatorius (2) šviečia raudonai arba oranžine spalva, arba jei vinies nebegalima tinkamai įkalti.

- Išimkite akumuliatorių (10). Ištuštinkite apkabą (12) ir ją nuimkite. Nuimkite kontaktinį elementą (17).
- Patikrinkite apkabą (12) ir pašalinkite nešvarumus, likučius ir svetimkūnius.
- Patikrinkite kontaktinį elementą (17) ir pramušimo kaiščiu (21) pašalinkite vinis, vinies atplaišas, likučius ar svetimkūnius. Saugokite, kad nepažeistumėte kontaktinio elemento.
- Vėl įdėkite paeiliui kontaktinį elementą (17), apkabą (12) ir akumuliatorių (10).
- Paspauskite mygtuką (15) ant apkabos stūmiklio (14) ir stumkite jį apkabos angos kryptimi, kol užsifiksuos.
- Įjunkite elektrinį įrankį.
- Spauskite atstatos mygtuką (4) 5 s, kol pradės mirksėti būsenos indikatorius (2).
- Spauskite kontaktinį elementą (17) į medinę kaladėlę arba pan. ir paspauskite paleidimo mygtuką (6). Tokiu būdu variklis daužiklį grąžins į tinkamą padėtį.
- Jei buvo nustatyta kitokia klaida, elektrinis įrankis negrįžta į įprastą režimą, o būsenos indikatoriuje (2) rodoma kita klaida.

##

Atraminė kojelė (13) palengvina vertikalų elektrinio įrankio išlyginimą ant lygaus pagrindo.

Atlikdami darbus ant nelygaus pagrindo, atraminę kojelę (13) galite išmontuoti. Tuo tikslu stumkite ją atgal nuo apkabos (12).

##

Naudodamiesi pakabinimo kabliu (25), išjungtą elektrinį įrankį galite pakabinti ant specialaus pakabinimo įtaiso.

Kartu pateiktu varžtu prisukite pakabinimo kablį (25) prie elektrinio įrankio korpuso (žr. G pav.).

- Patikrinkite, ar pakabinimo kablys (25) nepažeistas ir nedeformuotas.
  Nenaudokite pakabinimo kablio (25), jei jis pažeistas, deformuotas arba nebėra patikimai pritvirtintas prie elektrinio įrankio.
- Elektrinį įrankį už pakabinimo kablio (25) pakabinkite ant stabilaus pakabinimo įtaiso.
  Siekiant išvengti pažeidimų ir sužalojimų, pakabinimo įtaisas jokiu būdu neturi būti virš takų, kuriais vaikštoma, arba netoli darbo vietų.

Pakabinimo kablys yra skirtas tik elektriniam įrankiui pakabinti, įskaitant sumontuotą papildomą įrangą.

- Pakabinimo kablio niekada nenaudokite kaip apsaugos nuo nukritimo priemonės.

##

Norėdami elektrinį įrankį transportuoti, jį išjunkite, o ypač tada, jei naudojatės kopėčiomis arba esate priversti judėti būdami neįprastoje kūno padėtyje.

Atblokavimo jungikliu (5) užblokuokite paleidimo mygtuką. Darbo vietoje elektrinį įrankį laikykite tik už rankenos (7), o paleidimo mygtukas (6) turi būti nepaspaustas.