# Naeluti ohutusalane teave

- Eeldage alati, et tööriist sisaldab naelu. Naeluti hooletu käsitsemise tagajärjel võib seade ootamatult naelu väljutada ja põhjustada kehavigastusi.

- Ärge suunake tööriista enda ega läheduses olevate inimeste poole. Ootamatu käivitamine väljutab naelad, põhjustades vigastusi.

- Ärge käivitage tööriista, kui tööriist pole kindlalt vastu töödeldavat detaili asetatud. Kui tööriist ei ole vastu töödeldavat detaili, võib nael sihtmärgist eemale kalduda.

- Kui nael jääb tööriista kinni, ühendage tööriist vooluvõrgust lahti. Kui naeluti on vooluvõrku ühendatud, siis võib see kinnijäänud naela eemaldamisel kogemata aktiveeruda.

- Olge kinnijäänud naelte eemaldamisel ettevaatlik. Mehhanism võib olla surve all ja kinnijäänud naela vabastamisel võib see suure hooga välja tulla.

Täiendav ohutusnõue GNB 18V‑38 korral:

- Ärge kasutage seda naelutit elektrijuhtmete kinnitamiseks. See ei ole ette nähtud elektrikaabli paigaldamiseks ja võib kahjustada elektrikaablite isolatsiooni, põhjustades sellega elektrilöögi või tulekahju ohtu.

Täiendav ohutusnõue GNB 18V‑40 korral:

- Elektrijuhtmete kinnitamisel veenduge, et juhtmed ei oleks pingestatud. Hoidke naelapüstolit ainult isoleeritud käepidemest. Kasutage ainult selliseid naelu, mis on ette nähtud elektrijuhtmete kinnitamiseks. Kontrollige, kas naelad pole elektrijuhtmete isolatsiooni kahjustanud. Nael, mis kahjustab elektrijuhtme isolatsiooni, võib põhjustada elektrilöögi või tulekahju.

- Naelte sisestamisel ja väljavõtmisel, reguleerimisel või tarvikute vahetamisel ühendage naeluti vooluallikast lahti. Kui naeluti on toiteallikaga ühendatud, võib see kogemata aktiveeruda ja põhjustada kehavigastusi.

- Olge naelte käsitsemisel ettevaatlik, eriti nende sisestamisel ja väljavõtmisel. Naeltel on teravad otsad, mis võivad põhjustada kehavigastusi.

- Kui te seda naelutit ei kasuta ja liigute ühest tööasendist teise, hoidke sõrmed päästikust eemal. Ootamatu käivitamine vabastab naela, mis võib põhjustada kehavigastusi.

- Tehes töid, mille puhul võib nael tabada varjatud elektrijuhtmeid, hoidke naelutit ainult käepideme isoleeritud pinnast. Nael, mis puutub kokku pinge all olevate elektrijuhtmega, võib muuta naeluti isoleerimata metallosad pingestatuks ja anda tööriista kasutajale elektrilöögi.

- Hoidke naelutit töötamise ajal kindlalt käes. Naeluti kontrollimatu tagasilöök võib põhjustada selle tahtmatut aktiveerumist, mis võib põhjustada kehavigastusi.

- Hoidke kõik kehaosad, nagu käed ja jalad jne, tööriista tulistamissuunast eemal. Nael võib tungida nii töödeldavasse detaili kui ka selle taga olevasse mis tahes objekti, mis võib põhjustada kehavigastusi.

- Naelutai kasutamisel hoidke kõik kehaosad, nagu käed ja jalad jne, eemal kohast, kuhu naelad töödeldavas detailis lüüakse. Nael võib minna viltu ja töödeldavast detailist väljuda, mis võib põhjustada kehavigastusi.

- Varjatult paiknevate elektrijuhtmete, gaasi- või veetorude avastamiseks kasutage sobi‌vaid lokaliseerimisseadmeid või pöörduge kohali‌ku elektri-, gaasi- või veevarus‌tusettevõtja poole. Kokkupuutel elektrijuhtmetega tekib tulekahju- ja elektrilöögioht. Gaasito‌rus‌tiku vigastamisel tekib plahvatusoht. Veetorustiku vigas‌tamisel materiaalne kahju või elektrilöögioht.

- Aku vigastamise ja ebaõige käsitsemise korral võib akust eralduda aure. Aku võib põlema süttida või plahvatada. Õhutage ruumi, halva enesetunde korral pöörduge arsti poole. Aurud võivad ärritada hingamisteid.

- Ärge muutke ega avage akut. On lühiseoht.

- Teravad esemed, näiteks naelad või kruvikeerajad, samuti löögid, põrutused jmt võivad akut kahjustada. Akukontaktide vahel võib tekkida lühis ja aku võib süttida, suitsema hakata, plahvatada või üle kuumeneda.

- Kasutage akut ainult valmistaja toodetes. Ainult sellisel juhul on aku kaitstud ohtliku ülekoormuse eest.

Kaitske akut kuumuse, nt ka kestva päikesekiirguse, tule, mustuse, vee ja niiskuse eest. Tekib plahvatuse ja lühise oht.

Kandke elektrilise tööriista kasutamise ajal kuulmiskaitset ja kaitseprille.

- Ärge kasutage elektrilist tööriista ja naelu väga pehmetel materjalidel (nt puit, kergehitusmaterjalid). Naelad võivad aluspinnast läbi tungida ja vigastusi tekitada.

- Ärge kasutage elektrilist tööriista ja naelu väga kõvadel materjalidel (nt kõrgtugev teras, väga kõva looduslik kivi) ning suure survetugevusega või suure survetugevusega kivikillustikku sisaldavatel betoonisortidel. Kui materjal on liiga kõva, võivad naelad tagasi põrkuda, puruneda ja välja paiskuda ning teid või teisi isikuid tabada ja vigastusi tekitada.

- Ärge hoidke mitte kunagi elektrilist tööriista aluspinna suhtes teravnurga all. Elektriline tööriist peab olema aluspinnaga risti. Aluspinnal ei tohi olla mustust.

- Ärge inaktiveerige ega eemaldage kontaktelementi. Kontaktelement on soovimatu rakendumise riski kaitsemehhanismiks. Selle komponentide inaktiveerimine võib põhjustada soovimatut rakendumist.

- Kasutage elektrilist tööriista ainult siis, kui kontaktelement korrakohaselt talitleb. Kui kontaktelement on defektne, võib elektriline tööriist ootamatult tööle hakata.

- Täitke alati elektrilise tööriista magasin naeltega enne, kui aku sisse asetate. Sellega väheneb risk, et te mõne naela kogemata sisse lööte ja ennast või teisi isikuid vigastate.

- Ärge lööge naelu mitte kungi sisse põlevate materjalide läheduses. Mõne naelasordi korral võivad sissesurumise kestel kontaktelemendist sädemed väljuda.

- Ärge lööge naela teisele naelale. See võib põhjustada naela kõrvalesuunamist või elektrilise tööriista ootamatut reaktsiooni.