# Upute za rad

- Prije svih radova na električnom alatu (npr. održavanje, zamjena alata, itd.) aku-bate‌riju treba izvaditi iz električnog alata. Kod nehotičnog aktiviranja prekidača za uključivanje/isključivanje postoji opasnost od ozljeda.

Prije svakog početka rada provjerite besprijekornu funkciju sigurnosnih i okidnih uređaja te čvrst dosjed svih vijaka i matica.
Odmah odvojite neispravan električni alat ili koji ne radi besprijekorno od dovoda energije i kontaktirajte ovlašteni Bosch servis.

Ne izvodite nepropisane manipulacije na električnom alatu. Nemojte demontirati ili blokirati dijelove električnog alata. Ne izvodite „hitne popravke“ neprikladnim sredstvima.

Izbjegavajte svako slabljenje i oštećenje električnog alata, npr. zbog:

- zabijanja ili graviranja,
- mjera preinake koje nije odobrio proizvođač,
- ispadanja na pod ili pomicanja po podu,
- rukovanja kao čekićem,
- bilo kojeg načina upotrebe sile.

Tijekom duljih radnih stanki ili na kraju rada isključite električni alat, izvadite aku-bateriju i po mogućnosti ispraznite spremnik.

##

Pri pričvršćivanju pridržavajte se uputa proizvođača materijala za pričvršćivanje i građevinskih nacrta konstrukcija.

Provjerite što se nalazi ispod ili iza izratka. Nemojte zabijati čavle u zidove, stropove ili podove ako se iza njih nalaze osobe. Čavli bi mogli probiti podlogu i nekoga ozlijediti.

Čavle uvijek treba zabiti okomito u podlogu.

Nemojte zabijati čavao na već zabijeni čavao. Pritom se čavao može deformirati, čavli se mogu zaglaviti ili se električni alat može nekontrolirano pomaknuti.

Provjerite jesu li čavli ispravno zabijeni. Za sigurno pričvršćivanje ne smiju biti previsoko ili preduboko zabijeni ili savijeni.

GNB 18V‑40: Pri postavljanju elemenata za pričvršćivanje također provjerite jesu li čavli ispravno zabijeni.

Ako se beton ošteti neuspjelim pričvršćivanjem, treba ga popraviti u skladu s prihvaćenim pravilima.

Sljedeće podatke možete pronaći u dokumentaciji Bosch čavala na
http://www.bosch-pt.com:

- razmak glave čavla hNHS
- efektivnu duljinu sidrenja hef
- minimalnu debljinu betonskog elementa h
- minimalni razmak između dva čavla smin
- minimalni rubni razmak cmin
- preporučena opterećenja

##

Električnim alatom možete postaviti pojedinačne plastične ili čelične elemente za pričvršćivanje na podlogu.

Primjeri elemenata za pričvršćivanje:

| Kataloški broj | Opis
--- | --- | ---
| 1 600 A03 2G6 | Stezna obujmica za cijev 16 mm
1 600 A03 2G7 | Stezna obujmica za cijev 20 mm
1 600 A03 2G8 | Stezna obujmica za cijev 25 mm
1 600 A03 2G9 | Stezna obujmica za cijev 32 mm
1 600 A03 2GA | Stezna obujmica za cijev 40 mm
| 1 600 A03 2GB | Držač kabela (jednostrani) za 8 kabela
| 1 600 A03 2GC | Držač kabela (dvostrani) za 16 kabela
| 1 600 A03 2GD | Držač kabela za 20 kabela
1 600 A03 2GE | Držač kabela za 40 kabela
| 1 600 A03 2GF | Držač kabelske vezice
| 1 600 A03 2GG | Kabelska vezica 8−32 mm
1 600 A03 2GH | Kabelska vezica 16−63 mm

Kompletnu ponudu Bosch elemenata za pričvršćivanje naći ćete na internetskoj stranici www.bosch-pt.com.

- Isključivo upotrebljavajte elemente za pričvršćivanje koje Bosch preporučuje za vaš električni alat. Uporabom nedopuštenih elemenata za pričvršćivanje može se oštetiti električni alat i uzrokovati ozljede.

Za plastične elemente za pričvršćivanje upotrebljavajte uski kontaktni element (23) (vidjeti sliku E).

Za čelične elemente za pričvršćivanje upotrebljavajte standardni kontaktni element (17) (vidjeti sliku F). Gurnite prstenasti magnet (24) sa strane preko vrha kontaktnog elementa i uglavite ga.

Stavite element za pričvršćivanje s predviđenim prolazom za čavao na kontaktni element (23) ili prstenasti magnet (24).

- Uvijek stavite samo jedan element za pričvršćivanje. Više elemenata jedan iznad drugog mogu uzrokovati ozljede ili oštećenja.

- Uvijek držite ruke sa strane otvora pri postavljanju elementa za pričvršćivanje. Uvijek usmjerite otvor od sebe ili drugih ljudi. Nemojte pritisnuti kontaktni element prema unutra. Prste držite dalje od okidača. Neočekivanim aktiviranjem čavao se može osloboditi što može uzrokovati ozljede ili oštećenja električnog alata.

Pritisnite kontaktni element s postavljenim elementom za pričvršćivanje na podlogu.Aktivirajte pričvršćivanje na uobičajen način.

##

Namjestite dubinu zabijanja prekidačem za graničnik dubine (20) tako da se postigne ispravna vrijednost razmaka glave čavla hNHS.

Čavao je preduboko zabijen: Pritisnite prekidač za graničnik dubine (20) udesno.
Ako su čavli i dalje preduboko zabijeni, onda upotrijebite dulje čavle.

Čavao nije dovoljno duboko zabijen: Pritisnite prekidač za graničnik dubine (20) ulijevo.
Ako čavli nisu i dalje dovoljno duboko zabijeni, onda upotrijebite kraće čavle.

##

Uklonite zaglavljenja ako indikator statusa (2) svijetli crveno ili narančasto ili ako čavli više nisu ispravno zabijeni.

- Izvadite aku-bateriju (10). Ispraznite spremnik (12) i skinite ga. Skinite kontaktni element (17).
- Provjerite spremnik (12) i uklonite prljavštinu, ostatke i strana tijela.
- Provjerite kontaktni element (17) i uklonite čavle, odlomljene čavle, ostatke ili strana tijela zatikom za probijanje (21). Pazite da pritom ne oštetite kontaktni element.
- Ponovno umetnite kontaktni element (17), spremnik (12) i aku-bateriju (10).
- Pritisnite tipku (15) na klizaču spremnika (14) i gurnite ga da se uglavi u smjeru otvora spremnika.
- Uključite električni alat.
- Pritisnite tipku Reset (4) 5 s dok indikator statusa (2) ne počne treperiti.
- Pritisnite kontaktni element (17) o drveni blok ili sl. i pritisnite okidač (6). Na taj način motor može staviti udarni žig u ispravan položaj.
- Ako je otkrivena još jedna smetnja, električni alat ne vraća se u normalan način rada, nego se druga smetnja prikazuje na indikatoru statusa (2).

##

Potporno postolje (13) olakšava okomito izravnavanje električnog alata na ravnoj podlozi.

Za radove na neravnoj podlozi možete demontirati potporno postolje (13). U tu svrhu ga gurnite prema natrag od spremnika (12).

##

Kukom za vješanje (25) možete pričvrstiti isključeni električni alat na odgovarajuću napravu za vješanje.

Pričvrstite kuku za vješanje (25) isporučenim vijkom na kućište električnog alata (vidjeti sliku G).

- Provjerite ima li na kuki za vješanje (25) oštećenja ili deformacija.
  Ne upotrebljavajte kuku za vješanje (25) ako je oštećena, deformirana ili više nije čvrsto pričvršćena na električni alat.
- Objesite električni alat s kukom za vješanje (25) na stabilnu napravu za vješanje.
  Kako biste izbjegli oštećenja ili ozljede, naprava za vješanje ne smije biti postavljena iznad pločnika ili neposrednim područjima rada.

Kuka za vješanje je namijenjena isključivo za vješanje električnog alata uključujući montirani pribor.

- Nikada ne upotrebljavajte kuku za vješanje kao sredstvo za osiguranje od pada.

##

Isključite električni alat za transport posebno ako rabite ljestve ili se krećete u neobičnom položaju tijela.

Blokirajte okidač prekidačem za deblokadu (5). Nosite električni alat na radnom mjestu samo držeći za ručku (7) i s nepritisnutim okidačem (6).