# Anvisninger

- Ta alltid batteriet ut av elektroverktøyet før arbeid på elektroverktøyet (for eksempel vedlikehold, bytte av verktøy, osv.). Det er fare for personskader hvis du trykker på av/på-bryteren ved en feiltagelse.

Hver gang du skal bruke verktøyet må du kontrollere at sikkerhets- og utløsingsinnretningene fungerer som de skal og at alle skruene og mutterne sitter fast.
Hvis elektroverktøyet er defekt eller ikke fungerer feilfritt, må du umiddelbart koble det fra strømforsyningen og kontakte et autorisert Bosch -verksted.

Du må ikke foreta noen ikke-forskriftsmessige tilpasninger på elektroverktøyet. Du må ikke demonter eller blokkere noen deler av elektroverktøyet. Du må ikke foreta noen "nødreparasjoner" med uegnede midler.

Unngå at elektroverktøyet svekkes eller skades på noen måte, for eksempel i form av:

- hull eller gravering,
- ombygging som ikke er godkjent av produsenten,
- fall ned på eller skyving over gulvet,
- bruk som hammer,
- enhver bruk av makt.

Før lengre pauser i arbeidet og når arbeidet er slutt må du slå av elektroverktøyet, ta ut batteriet og om mulig tømme magasinet.

##

Se produsentens spesifikasjoner for materialene som skal festes og de detaljerte byggetegningene.

Kontroller hva som befinner seg under og bak emnet. Du må ikke skyte spikre inn i vegger, tak eller gulv hvis personer befinner seg bak disse. Spikrene kan slås gjennom underlaget og føre til personskader.

Spikrene må alltid skytes loddrett inn i underlaget.

Skyt ikke en spiker på en spiker som allerede er skutt inn. Det kan føre til at spikrene deformeres og setter seg fast eller at elektroverktøyet beveger seg ukontrollert.

Kontroller om spikrene er skutt riktig inn. For at festet skal bli sikkert, må de ikke sitte for grunt eller for dypt, og de må ikke være bøyd.

GNB 18V‑40: Når du monterer festeelementer, må du også kontrollere om spikrene er skutt riktig inn.

Hvis betong skades av mislykket skyting av spikre, må den repareres i samsvar med anerkjente regler.

Du finner følgende opplysninger i dokumentasjonen for spikrene fra Bosch på
http://www.bosch-pt.com:

- Avstand spikerhode hNHS
- Effektiv forankringslengde hef
- Minstetykkelse på betongelementet h
- Minsteavstand mellom to spikre smin
- Minste kantavstand cmin
- Anbefalt last

##

Du kan montere festeelementer av plast eller stål enkeltvis på underlaget med elektroverktøyet.

Eksempler på festeelementer:

| Bestillingsnummer | Beskrivelse
--- | --- | ---
| 1 600 A03 2G6 | Rørklemme 16 mm
1 600 A03 2G7 | Rørklemme 20 mm
1 600 A03 2G8 | Rørklemme 25 mm
1 600 A03 2G9 | Rørklemme 32 mm
1 600 A03 2GA | Rørklemme 40 mm
| 1 600 A03 2GB | Kabelbøyle (én side) for 8 kabler
| 1 600 A03 2GC | Kabelbøyle (to sider) for 16 kabler
| 1 600 A03 2GD | Kabelholder for 20 kabler
1 600 A03 2GE | Kabelholder for 40 kabler
| 1 600 A03 2GF | Buntebåndanker
| 1 600 A03 2GG | Buntebånd 8−32 mm
1 600 A03 2GH | Buntebånd 16−63 mm

Du finner hele sortimentet av festeelementer fra Bosch på www.bosch-pt.com.

- Bruk utelukkende festeelementer som anbefales for ditt elektroverktøy av Bosch. Bruk av festeelementer som ikke er tillatt for elektroverktøyet kan skade verktøyet og forårsake personskader.

For festeelementer av plast bruker du det smale kontaktelementet (23) (se bilde E).

For festeelementer av stål bruker du standardkontaktelementet (17) (se bilde F). Skyv magnetringen (24) sideveis over spissen på kontaktelementet til den låses på plass.

Sett festeelementet med den beregnede spikeråpningen, på kontaktelementet (23) eller magnetringen (24).

- Du må alltid sette på bare ett enkelt festeelement. Flere elementer over hverandre kan føre til personskader eller materielle skader.

- Hold alltid hendene ved siden av munningen når du setter på festeelementet. Rett alltid munningen bort fra deg eller andre personer.Ikke trykk kontaktelementet innover. Hold fingrene i avstand fra utløseren. Ved en uventet utløsing kan en spiker skytes ut, noe som kan føre til personskader eller skader på elektroverktøyet.

Trykk kontaktelementet med påsatt festeelement på underlaget. Utløs inndrivingen på vanlig måte.

##

Still inn inndrivingsdybden med bryteren for dybdeanlegg (20), slik at den riktige verdien for avstanden til spikerhodet hNHS nås.

Spikerhode for dypt: Trykk bryteren for dybdeanlegg (20) mot høyre.
Hvis spikrene fortsatt drives for dypt inn, bruker du lengre spikre.

Spiker ikke langt nok inn: Trykk brytere for dybdeanlegg (20) mot venstre.
Hvis spikrene fortsatt ikke drives langt nok inn, bruker du kortere spikre.

##

Fjern blokkering hvis statusindikatoren (2) lyser rødt eller oransje, eller hvis spikrene ikke lenger drives inn riktig.

- Ta ut batteriet (10). Tøm magasinet (12), og ta det av. Ta av kontaktelementet (17).
- Kontroller magasinet (12), og fjern smuss, rester og fremmedlegemer.
- Kontroller kontaktelementet (17), og fjern spikre, spikersplinter, rester eller fremmedlegemer med doren (21). Pass på at du ikke skader kontaktelementet.
- Sett inn kontaktelementet (17), magasinet (12) og batteriet (10) igjen i denne rekkefølgen.
- Trykk på knappen (15) på magasinskyveren (14), og skyv den mot magasinåpningen til den låses.
- Slå på elektroverktøyet.
- Trykk på nullstillingsknappen (4) i 5 sekunder til statusindikatoren (2) begynner å blinke.
- Trykk kontaktelementet (17) mot en trekloss eller lignende, og trykk på utløseren (6). På den måten kan motoren sette slagstempelet i riktig posisjon.
- Hvis enda en feil har blitt fastslått, skifter ikke elektroverktøyet til normal drift igjen. Den andre feilen vises i statusindikatoren (2).

##

Foten (13) gjør det lettere å stille elektroverktøyet loddrett på et jevnt underlag.

For arbeid på ujevnt underlag kan du demontere foten (13). Dette gjør du ved å skyve den fra magasinet (12) bakover.

##

Med opphengskroken (25) kan du feste elektroverktøyet som er slått av, på en egnet opphengsanordning.

Skru opphengskroken (25) på huset til elektroverktøyet (se bilde G) med skruen som følger med.

- Kontroller opphengskroken (25) for skader og deformering.
  Du må ikke bruke opphengskroken (25) hvis den er skadet, deformert eller ikke lenger sitter fast på elektroverktøyet.
- Heng elektroverktøyet på en stabil opphengsanordning ved bruk av opphengskroken (25).
  For å unngå personskader og materielle skader må ikke opphengsanordningen plasseres over gangveier eller umiddelbare arbeidsområder.

Opphengskroken er utelukkende beregnet brukt til oppheng av elektroverktøyet og montert tilbehør.

- Bruk aldri opphengskroken som fallsikring.

##

Slå av elektroverktøyet når det skal transporteres, spesielt hvis du bruker stige eller beveger deg i en uvant stilling.

Lås utløseren med opplåsingsbryteren (5). Hold bare i håndtaket (7) på elektroverktøyet når du bærer det, og ikke transporter det med aktivert utløser (6).