# Puštanje u rad

##

Za uključivanje električnog alata, pritiskajte taster za uključivanje/isključivanje (1) na korisničkom interfejsu sve dok korisnički interfejs ne zasvetli.

Za isključivanje električnog alata, iznova pritisnite taster za uključivanje/isključivanje (1).

Ako ga ne koristite, električni alat se automatski isključuje nakon 30 min.

##

Pre opremanja električnog alata ekserima ili pričvršćivanja, proverite da li podloga odgovara.

Podloga mora da bude ravna i na njoj ne smeju da se nalaze ostaci.

Za proveru tvrdoće materijala podloge, upotrebite ekser kao šiljak. Jednim jakim udarcem čekića ga udarite u materijal. Proverite rezultat:

- Vrh eksera je tup: podloga je suviše tvrda i ne odgovara; ekser bi mogao da odskoči.
- Materijal puca ili odlama: podloga je krhka i ne odgovara. Čestice mogu da pogode vas ili druge osobe, ili ekser može potpuno da prodre kroz podlogu.
- Ekser prilikom udara čekića uranja u podlogu: podloga je suviše mekana i ne odgovara; ekser može potpuno da prodre kroz podlogu.
- Ekser ostavlja malo udubljenje: podloga odgovara za pričvršćivanje.

##

- Uključite električni alat.
- Pritisnite prekidač za otključavanje (5) nalevo, da biste deblokirali okidač (6) (videti sliku D).
- Vodite računa da čvrsto držite električni alat za ručku (7).
- Pritisnite kontaktni element (17) do kraja u podlogu.
  Kada je kontaktni element pritisnut, radno svetlo (19) svetli i omogućuje osvetljavanje radnog prostora kada su uslovi svetla nepovoljni.
- Zatim nakratko pritisnite okidač (6) i ponovo ga otpustite. Pri tome se ekser zakiva u podlogu.
- Napomena: Okidač (6) se mora pritisnuti u roku od 2 s nakon utiskivanja kontaktnog elementa (17). U protivnom električni alat prelazi u osigurano stanje i postupak zakivanja mora ponovo da se pokrene.
- Za sledeći postupak zakivanja, električni alat podignite u potpunosti sa podloge i ponovo ga čvrsto postavite na sledećem željenom mestu.
- Kada pravite pauze u radu i na kraju rada, osigurajte okidač (6) pritiskom prekidača za otključavanje (5) nadesno (videti sliku D).

Napomena: Osigurač sprečava okidanje, ako kontaktni element (17) nije potpuno utisnut ili okidač (6) nije pušten između dva postupka zakivanja.