# Tár feltöltése/kiürítése (lásd: B ábra)

- Legyen óvatos a szegekkel, különösen azok betöltésekor és kivételekor! A szegek vége hegyes, ami személyi sérülést okozhat.

- Kizárólag olyan szeget használjon, amelyet a(z) Bosch az Ön elektromos kéziszerszámához javasolt. Nem megengedett belövendő szegek alkalmazása megrongálhatja az elektromos kéziszerszámot és sérüléseket okozhat.

A táron végzett munkák során tartsa olyan helyzetben az elektromos kéziszerszámot, hogy a torkolat (18) se saját magára, se más személyekre ne irányuljon.

Válassza ki a célnak megfelelő szeget:

Megnevezés | Rendelési szám | Alkalmas | Hosszúság (mm) | Átmérő (mm) | Anyag | Szegszalag színe
--- | --- | --- | --- | --- | --- | ---
Szár | Fej
NB‑16 | 1 600 A02 F4K | Beton | 16 | 2,7 (sima) | 6,25 | Szénacél, horganyzott | kék
NB‑19 | 1 600 A02 F4L | 19
NB‑25 | 1 600 A02 F4M | 25
NB‑32 | 1 600 A02 F4N | 32
NB‑38 | 1 600 A02 F4P | 38
NK‑35 | 1 600 A02 F4R | 35 | 2,7 (recézett)
NM‑13 | 1 600 A02 F4S | Acél | 13 | 3 (lépcsős) | fekete
NM‑16 | 1 600 A02 F4T | 16
NM‑19 | 1 600 A02 F4U | 19
GNB 18V-40:
NB‑40 | 1 600 A02 R7F | Beton | 40 | 2,7 (sima) | 6,25 | Szénacél, horganyzott | kék

Tár feltöltése:

- Ha szükséges, tisztítsa meg a tár tolókáját (14) és a tárat (12), pl. ecsettel.
- Nyomja meg a (15) gombot a tártolókán (14) és tolja bereteszelésig a tárnyílás irányába.
- Toljon egy megfelelő szegszalagot (22) a tár nyílásába. A normál tár legfeljebb 2 szegszalaggal tölthető fel, a bővített tár (tartozék) 4 szalaggal.
- Nyomja meg a gombot (15) a tártolókán (14), és tolja be ütközésig.

Megjegyzés: Ha már csak 2 szeg van a tárban (12), akkor az érintkezőelem (17) nem nyomható be és belövés nem indítható. Töltse fel a tárat.

Tár kiürítése:

- Nyomja meg a gombot (15) a tártolókán (14), és tolja bereteszelésig a tárnyílás irányába.
- Forgassa el a tárat úgy, hogy a szegszalag (22) kicsúszhasson a tár nyílásából.