# Bezbednosna upozorenja za pištolj za zakucavanje eksera

- Uvek pretpostavite da alat sadrži eksere. Nesavesno rukovanje pištoljem za zakucavanje eksera može dovesti do neočekivanog otpuštanja eksera i do telesnih povreda.

- Ne usmeravajte alat prema sebi ili bilo kome drugom u blizini. Neočekivano aktiviranje će otpustiti eksere i dovesti do povrede.

- Ne aktivirajte alat ukoliko nije postavljen čvrsto na predmet obrade. Ako alat nije u kontaktu sa predmetom obrade, ekser se može odbiti od vaše mete.

- Isključite alat sa izvora napajanja kada se ekser zaglavi u alatu. Dok uklanjate zaglavljeni ekser, pištolj za zakucavanje eksera se može slučajno aktivirati ukoliko je uključen.

- Budite pažljivi prilikom uklanjanja zaglavljenog eksera. Mehanizam može biti pod pritiskom i ekser može biti prisilno otpušten dok pokušavate da ga odglavite.

Dodatna sigurnosna napomena za GNB 18V‑38:

- Ne koristite ovaj pištolj za zakucavanje eksera za pričvršćivanje električnih kablova. Ona nije namenjena za električnu instalaciju i može oštetiti izolaciju električnih kablova i time izazvati električni udar ili rizik od požara.

Dodatna sigurnosna napomena za GNB 18V‑40:

- Kada pričvršćujete električne kablove, vodite računa da kablovi nisu pod naponom. Držite pištolj za eksere samo za izolovane površine za hvatanje. Koristite samo eksere dizajnirane za električnu instalaciju. Proverite da ekseri nisu oštetili izolaciju električnih kablova. Ekser koji ošteti izolaciju električnih kablova može dovesti do električnog udara i opasnosti od požara.

- Isključite pištolj za zakucavanje eksera sa izvora napajanja prilikom postavljanja i vađenja eksera, vršenja podešavanja ili zamene pribora. Pištolj za zakucavanje eksera može slučajno da se aktivira ako je povezan na izvor napajanja, što može dovesti do telesne povrede.

- Budite pažljivi prilikom rukovanja ekserima, posebno prilikom postavljanja i vađenja. Ekseri imaju oštre vrhove koje mogu dovesti do lične povrede.

- Držite prste dalje od okidača kada ne rukujete ovim pištoljem za zakucavanje eksera i prilikom pomeranja sa jednom radnog položaja na drugi. Neočekivano okidanje će izbaciti ekser, što može da dovede do telesne povrede.

- Pištolj za zakucavanje eksera držite za izolovane prihvatne površine prilikom izvođenja operacije gde ekser može da dođe u kontakt sa skrivenim žicama. Ekseri u kontaktu sa provodnom žicom mogu dovesti do toga da izloženi metalni delovi pištolja za zakucavanje eksera postanu provodni i tako izložiti rukovaoca strujnom udaru.

- Tokom rada, pištolj za zakucavanje eksera čvrsto držite. Nekontrolisani trzaj pištolja za zakucavanje eksera može da dovede do slučajnog aktiviranja, što može da uzrokuje telesnu povredu.

- Sve delove tela, kao što su noge i ruke itd., držite dalje od smera otpuštanja eksera sa alata. Ekser može da prodre kroz predmet obrade kao i kroz bilo koji predmet iza njega, što može da dovede do telesne povrede.

- Prilikom korišćenja pištolja za zakucavanje eksera, sve delove tela, kao što su ruke i noge itd., držite dalje od oblasti u kojoj se ekseri zakucavaju u predmet obrade. Ekser može da se odbije i izađe iz predmeta obrade, što može da dovede do telesne povrede.

- Koristite odgovarajuće aparate za detekciju, da biste pronašli skrivene vodove snabde‌vanja, ili pozovite lokalnog distributera električne energije. Kontakt sa električnim vodovima može da dovede do požara i strujnog udara. Oštećenja gaso‌voda mogu da dovedu do eksplozije. Prodiranje u cevovod sa vodom može da uzrokuje materijalnu štetu.

- Kod oštećenja i nestručne upotrebe akumulatora može doći do isparavanja. Akumulator može da izgori ili da eksplodira. Uzmite svež vazduh i potražite lekara ako dođe do tegoba. Para može nadražiti disajne puteve.

- Nemojte menjati i otvarati akumulator. Postoji opasnost od kratkog spoja.

- Baterija može da se ošteti oštrim predmetima, kao npr. ekserima ili odvijačima zavrtnjeva ili usled dejstva neke spoljne sile. Može da dođe do internog kratkog spoja i akumulatorska baterija može da izgori, dimi, eksplodira ili da se pregreje.

- Akumulator koristite samo u proizvodima proizvođača. Samo tako se akumulator štiti od opasnog preopterećenja.

Zaštitite akumulatore od izvora toplote, npr. od trajnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.

Nosite zaštitu za sluh i zaštitne naočare dok koristite električni alat.

- Električni alat i eksere nemojte koristiti na veoma mekim materijalima (npr. drvetu, lakim građevinskim materijalima). Ekseri mogu da prodru kroz podlogu i dovedu do povreda.

- Električni alat i eksere nemojte koristiti na veoma tvrdim materijalima (npr. veoma tvrdom čeliku, veoma tvrdom prirodnom kamenu) kao i na vrstama betona velike čvrstoće odn sa kamenom granulacijom velike čvrstoće. Ako je materijal previše tvrd, ekser može da odskoči, pukne ili izleti i pogodi vas ili druge osobe i dovede do povreda.

- Nikad nemojte držati električni alat pod oštrim uglom u odnosu na podlogu. Električni alat mora da stoji u vertikalnom položaju u odnosu na podlogu. Na podlozi ne smeje da se nalazi nečistoća.

- Nemojte deaktivirati ili uklanjati kontaktni element. Kontaktni element služi kao sigurnosni mehanizam za smanjivanje rizika od nehotičnog aktiviranja. Deaktiviranje ove komponente može da dovede do nehotičnog aktiviranja.

- Električni alat koristite samo kada kontaktni element pravilno funkcioniše. Ako je kontaktni element neispravan, električni alat može neočekivano da se pokrene.

- Uvek prvo stavite eksere u magacin električnog alata, pre nego što stavite akumulator. Tako ćete smanjiti rizik slučajnog okidanja eksera i povrede sebe ili drugih osoba.

- Nikad nemojte okidati eksere u blizini zapaljivih materijala. Kod pojedinih vrsta eksera tokom okidanja mogu nastati varnice iz kontaktnog elementa.

- Ekser nemojte zakucavati na drugi ekser. To može dovesti do skretanja eksera ili neočekivane reakcije električnog alata.