# Afmontering/udskiftning af kontaktelement (se billede C)

Kontaktelementet kan fjernes i forbindelse med rengøring eller udskiftning.

GNB 18V‑38: brug udelukkende standard-kontaktelementet (17).

GNB 18V‑40: anvend det kontaktelement, der passer til den pågældende opgave:

- Standard-kontaktelementet (17) er beregnet til placering af søm og (i kombination med magnetringen (24)) til anbringelse af monteringselementer i stål.
- Det smalle kontaktelement (23) er beregnet til at anbringe monteringselementer i plast.

Tag akkuen (10) ud. Tøm magasinet (12), og tag det ud.

Træk i oplåsningsknappen (16) til kontaktelementet, og træk kontaktelementet (17) eller (23) ud ad el-værktøjet.

Skub det rengjorte eller nye kontaktelement (17) eller (23) ind i el-værktøjet, indtil det ikke kan komme længere.