# Napomene za rad

- Pre svih radova na električnom alatu (npr. prilikom održavanja, promene alata itd.) izvadite akumulator. Kod slučajnog aktiviranja prekidača za uključivanje/isključivanje postoji opasnost od povrede.

Pre svakog početka rada proverite besprekorno funkcionisanje sigurnosnih i okidačkih mehanizama, kao i fiksnog naleganja svih zavrtnjeva i navrtki.
Električni alat koji je neispravan ili ne radi besprekorno odmah razdvojite sa dovoda energije i kontaktirajte ovlašćeni Bosch korisnički servis.

Ne vršite nikakve nepropisne manipulacije na električnom alatu. Nemojte demontirati ili blokirati nikakve delove električnog alata. Ne vršite nikakve „hitne popravke“ sa neodgovarajućim sredstvima.

Izbegavajte bilo kakvo slabljenje i oštećenje električnog alata, npr. zbog:

- udaranja ili urezivanja,
- mera prepravki koje proizvođač nije odobrio,
- ispuštanja na pod ili guranja po podu,
- korišćenja kao čekić,
- primene svake vrste sile.

Tokom dužih pauza u radu i kada završite rad isključite električni alat, izvadite akumulator i po mogućstvu ispraznite magacin.

##

Prilikom pričvršćivanja vodite računa o zahtevima proizvođača u vezi materijala koje želite da pričvrstite kao i planovima građevinskih grana.

Uverite se šta se nalazi ispod ili iza vašeg radnog komada. Ne ukucavajte eksere u zidove, plafone ili podove, ako se iza njih nalaze ljudi. Ekseri bi mogli da prodru kroz podlogu i povrede nekoga.

Ekseri moraju uvek da se zakivaju u vertikalnom položaju u podlogu.

Ne ukucavajte eksere na već ukucane eksere. Ekser se pritom može deformisati, ekseri se mogu zaglaviti ili električni alat se može nekontrolisano pomerati.

Proverite da li su ekseri ukucani pravilno. Za sigurno pričvršćivanje ne smeju da budu ukucani previsoko ili prenisko ili povijeni.

GNB 18V‑40: Prilikom postavljanja elemenata za pričvršćivanje proverite da li su ekseri pravilno postavljeni.

Ako neuspešnim postupkom zakivanja oštetite beton, potrebna je popravka u skladu sa odgovarajućim priznatim pravilima.

Sledeće podatke pogledajte u dokumentaciji Bosch eksera na internetu na adresi
http://www.bosch-pt.com:

- Rastojanje glava eksera hNHS
- Efektivna dužina pričvršćivanja hef
- Minimalna debljina betonskog elementa h
- Minimalno rastojanje između dva eksera smin
- Minimalno ivično rastojanje cmin
- Preporučena opterećenja

##

Pomoću električnog alata pojedinačne možete da postavljate plastične ili čelične elemente za pričvršćivanje u podlogu.

Primeri elemenata za pričvršćivanje:

| Broj porudžbine | Opis
--- | --- | ---
| 1 600 A03 2G6 | Stezna obujmica za cevi 16 mm
1 600 A03 2G7 | Stezna obujmica za cevi 20 mm
1 600 A03 2G8 | Stezna obujmica za cevi 25 mm
1 600 A03 2G9 | Stezna obujmica za cevi 32 mm
1 600 A03 2GA | Stezna obujmica za cevi 40 mm
| 1 600 A03 2GB | Lučna vođica za kabl (jednostrana) za 8 kablova
| 1 600 A03 2GC | Lučna vođica za kabl (dvostrana) za 16 kablova
| 1 600 A03 2GD | Držač za kabl za 20 kablova
1 600 A03 2GE | Držač za kabl za 40 kablova
| 1 600 A03 2GF | Držač vezača kablova
| 1 600 A03 2GG | Vezač kablova 8–32 mm
1 600 A03 2GH | Vezač kablova 16−63 mm

Kompletnu ponudu Bosch elemenata za pričvršćivanje možete pogledati na www.bosch-pt.com.

- Koristite samo elemente za pričvršćivanje koje preporučuje Bosch za vaš električni alat. Korišćenje nedozvoljenih elemenata za pričvršćivanje može da ošteti električni alat i prouzrokuje povrede.

Za plastične elemente za pričvršćivanje postavite uski kontaktni element (23) (videti sliku E).

Za čelične elemente za pričvršćivanje postavite standardni kontaktni element (17) (videti sliku F). Postavite magnetni prsten (24) sa strane preko vrha kontaktnog elementa tako da uskoči.

Stavite element za pričvršćivanje sa predviđenim otvorom za ekser na kontaktni element (23) odn. magnetni prsten (24).

- Uvek stavljajte jedan element za pričvršćivanje. Više elemenata jedni preko drugih mogu dovesti do povreda ili oštećenja.

- Prilikom postavljanja elementa za pričvršćivanje uvek držite sa strane od otvora. Uvek usmerite otvor dalje od sebe i drugih osoba. Nemojte pritiskati kontaktni element ka unutra. Držite prste dalje od okidača. Usled nehotičnog okidanja može da se ispusti ekser, što može da dovede do povreda ili oštećenja električnog alata.

Pritisnite kontaktni element sa postavljenim elementom za pričvršćivanje na podlogu. Pokrenite postupak zakivanja na uobičajeni način.

##

Dubinu zakivanja podesite pomoću prekidača graničnika za dubinu (20) tako da postignete pravilnu vrednost za rastojanje između glava eksera hNHS.

Ekser suviše duboko: Pritisnite prekidač graničnika za dubinu (20) nadesno.
Ako se ekseri i dalje zakivaju suviše duboko, upotrebite duže eksere.

Ekser nije dovoljno duboko: Pritisnite prekidač graničnika za dubinu (20) nalevo.
Ako se ekseri i dalje ne zakivaju dovoljno duboko, upotrebite kraće eksere.

##

Ako prikaz statusa (2) svetli crveno ili narandžasto ili ako zakivanje eksera više nije ispravno, otklonite zaglavljivanje.

- Izvadite akumulator (10). Ispraznite magacin (12) i skinite ga. Skinite kontaktni element (17).
- Proverite magacin (12) i uklonite prljavštinu, ostatke i strana tela.
- Proverite kontaktni element (17) i uklonite eksere, opiljke, ostatke ili strana tela pomoću prodorne čivije (21). Vodite računa da pri tome ne oštetite kontaktni element.
- Ponovo postavite po redu kontaktni element (17), magacin (12) i akumulator (10).
- Pritisnite taster (15) na klizaču magacina (14) i gurnite ga u smeru otvora magacina sve dok ne uskoči.
- Uključite električni alat.
- Pritisnite taster za resetovanje (4) 5 s, dok prikaz statusa (2) ne počne da treperi.
- Pritisnite kontaktni element (17) na drveni blok ili sličan predmet i pritisnite okidač (6). Tako motor može da dovede udarni utiskivač u pravilan položaj.
- Ako je ustanovljena još jedna greška, električni alat se ne vraća u normalan režim rada, već se ta greška javlja na prikazu statusa (2).

##

Oslonac (13) olakšava vertikalno usmeravanje električnog alata na ravnoj podlozi.

Za radove na neravnim podlogama možete da demontirate oslonac (13). Radi toga ga svucite ka pozadi sa magacina (12).

##

Pomoću kuke za vešanje (25) možete da pričvrstite isključen električni alat na odgovarajući mehanizam za vešanje.

Kuku za vešanje (25) pričvrstite pomoću priloženih zavrtanja na kućištu alata (videti sliku G).

- Proverite da li je kuka za vešanje (25) na bilo koji način oštećena ili deformisana.
  Kuku za vešanje (25) nemojte koristiti ako je oštećena, deformisana ili više nije čvrsto pričvršćena na električni alat.
- Električni alat zakačite na stabilni mehanizam za kačenje pomoću kuke za vešanje (25).
  Da biste sprečili oštećenja ili povrede, mehanizam za kačenje ne smete postaviti iznad pešačkih staza ili neposrednih radnih područja.

Kuka za vešanje je namenjena isključivo za kačenje električnog alata uključujući i montirani pribor.

- Kuku za vešanje nikad nemojte koristiti kao zaštitu od pada.

##

Za transportovanje isključite električni alat, naročito kada koristite merdevine ili se krećete uz nepovoljno držanje tela.

Blokirajte okidač pomoću prekidača za otključavanje (5). Električni alat na radnom mestu nosite samo za ručku (7) i sa neaktiviranim okidačem (6).