# Указания за работа

- Изваждайте от електроинструмента акумулаторната батерия преди всякакви дейности по електроинструмента (напр. поддръжка, смяна на инструмент и др.). Съществува опасност от нараняване при задействане на пусковия прекъсвач по невнимание.

Проверявайте преди всяко начало на работата безупречното функциониране на предпазните и активиращи съоръжения, както и стабилното положение на всички винтове и гайки.
Веднага разкачете дефектния или работещият с проблеми електроинструмент от енергозахранването и се свържете с оторизиран клиентски сервиз на Bosch.

Не извършвайте манипулации по електроинструмента, които не са предписани. Не демонтирайте или блокирайте части от електроинструмента. Не извършвайте "аварийни ремонти" с неподходящи средства.

Избягвайте всякакво отслабване и повреда на електроинструмента, напр. чрез:

- щамповане или гравиране,
- неразрешени от производителя мерки по преоборудване,
- изпускане върху или влачене по пода,
- използване като чук,
- всякакъв вид действие с упражняване на сила.

При дълги работни паузи или в края на работата изключвайте електроинструмента, изваждайте акумулаторната батерия и изпразвайте по възможност пълнителя.

##

Спазвайте при закрепванията предписанията на производителя на материалите, които ще се закрепват, както и строителните планове на подизпълнителите.

Проверявайте какво има под или зад Вашия обработваем детайл. Не поставяйте пирони в стени, тавани или подове, ако зад тях има хора. Пироните могат да пробият основата и да наранят някого.

Пироните трябва винаги да се забиват отвесно в основата.

Не поставяйте пирон върху вече забит пирон. При това пиронът може да се деформира, пироните могат да се заклещят или електроинструментът да се премести неконтролирано.

Проверявайте дали пироните са правилно поставени. За сигурно закрепване те не трябва да са нито твърде високо, нито твърде ниско, както и не бива да са огънати.

GNB 18V‑40: Проверете при поставянето на крепежните елементи също така дали пироните се забиват правилно.

Ако бетонът се повреди от неуспешни процеси на забиване, той трябва да се ремонтира според общоприетите правила.

Следните данни можете да получите от документацията на пироните на Bosch на адрес
http://www.bosch-pt.com:

- разстояние глава на пирона hNHS
- ефективна дължина на анкериране hef
- минимална дебелина на бетонния елемент h
- минимално разстояние между два пирона smin
- минимално разстояние до ръба cmin
- препоръчителни натоварвания

##

Можете да поставяте с електроинструмента отделни крепежни елементи от пластмаса или стомана върху основата.

Примери за крепежни елементи:

| Каталожен номер | Описание
--- | --- | ---
| 1 600 A03 2G6 | Затегателна скоба за тръби 16 mm
1 600 A03 2G7 | Затегателна скоба за тръби 20 mm
1 600 A03 2G8 | Затегателна скоба за тръби 25 mm
1 600 A03 2G9 | Затегателна скоба за тръби 32 mm
1 600 A03 2GA | Затегателна скоба за тръби 40 mm
| 1 600 A03 2GB | Кабелна скоба (едностранна) за 8 кабела
| 1 600 A03 2GC | Кабелна скоба (двустранна) за 16 кабела
| 1 600 A03 2GD | Кабелен държач за 20 кабела
1 600 A03 2GE | Кабелен държач за 40 кабела
| 1 600 A03 2GF | Държач на кабелни снопове
| 1 600 A03 2GG | Кабелен сноп 8−32 mm
1 600 A03 2GH | Кабелен сноп 16−63 mm

Пълният асортимент от Bosch крепежни елементи ще откриете на адрес www.bosch-pt.com.

- Използвайте само крепежни елементи, които са препоръчани от Bosch за Вашия електроинструмент. Използването на неразрешени крепежни елементи може да повреди електроинструмента и да причини наранявания.

За крепежни елементи от пластмаса използвайте тесния контактен елемент (23) (вж. фиг. E).

За крепежни елементи от стомана използвайте стандартния контактен елемент (17) (вж. фиг. F). Избутайте магнитния пръстен (24) странично върху върха на контактния елемент и го фиксирайте.

Поставете крепежен елемент с предвидения отвор за пирон върху контактния елемент (23) респ. магнитния пръстен (24).

- Винаги поставяйте само по един крепежен елемент. Няколко елемента един върху друг могат да доведат до наранявания или повреди.

- Дръжте ръцете си винаги странично от изходния отвор при поставяне на крепежния елемент. Насочвайте изходния отвор винаги далеч от себе си и други хора. Не натискайте контактния елемент навътре. Дръжте пръстите си далеч от спусъка. Чрез неволно активиране може да се освободи пирон, което да доведе до наранявания или повреди на електроинструмента.

Притиснете контактния елемент с поставения крепежен елемент към основата. Активирайте както обичайно процеса на забиване.

##

Настройте дълбочината на забиване с прекъсвача на дълбочинния ограничител (20) така, че да се достигне правилната стойност за разстоянието на главата на пирона hNHS.

Пирон твърде дълбоко: Натиснете прекъсвача на дълбочинния ограничител (20) надясно.
Ако пироните продължават да се забиват твърде надълбоко, използвайте по-дълги пирони.

Пирон недостатъчно дълбоко: Натиснете прекъсвача на дълбочинния ограничител (20) наляво.
Ако пироните продължават да се забиват недостатъчно надълбоко, използвайте по-къси пирони.

##

Отстранявайте заклещванията, ако индикаторът за статус (2) свети в червено или оранжево или ако пироните вече не се забиват правилно.

- Извадете акумулаторната батерия (10). Изпразнете пълнителя (12) и го свалете. Свалете контактния елемент (17).
- Проверете пълнителя (12) и отстранете мръсотията, остатъците и чуждите тела.
- Проверете контактния елемент (17) и отстранете пироните, тресчиците, остатъците и чуждите тела с пробойния щифт (21). Внимавайте контактният елемент да не се повреди.
- Отново поставете един след друг контактния елемент (17), пълнителя (12) и акумулаторната батерия (10).
- Натиснете бутона (15) върху избутвача на пълнителя (14) и го избутайте до фиксиране в посока на отвора на пълнителя.
- Включете електроинструмента.
- Натиснете бутона Reset (4) за 5 s докато индикаторът Статус (2) не започне да мига.
- Притиснете контактния елемент (17) към дървено блокче или подобно и натиснете спусъка (6). Така моторът може да постави ударника в правилната позиция.
- Ако се установи друга грешка, електроинструментът не се връща в нормален режим, а другата грешка се показва в индикатора за статуса (2).

##

Опорното краче (13) улеснява отвесното изравняване на електроинструмента върху равна повърхност.

За дейности върху неравна повърхност можете да демонтирате опорното краче (13). Избутайте го назад от пълнителя (12).

##

С помощта на куката за окачване (25) можете да закрепите изключения електроинструмент за подходящо приспособление за окачване.

Завийте куката за окачване (25) с включения в окомплектовката винт към корпуса на електроинструмента (вж. фиг. G).

- Проверете куката за окачване (25) за всякакви повреди или деформации.
  Не използвайте куката за окачване (25), ако е повредена, деформирана или не е здраво закрепена към електроинструмента.
- Окачете електроинструмента с кука за окачване (25) към стабилно съоръжение за окачване.
  За да избегнете повреди или наранявания, съоръжението за окачване не бива да се поставя над пътеки или непосредствени работни зони.

Куката за окачване е предвидена изключително за окачване на електроинструмента заедно с монтираните принадлежности.

- Никога не използвайте куката за окачване като средство за обезопасяване срещу падане.

##

Изключете електроинструмента за транспортиране, по-специално при използване на стълби или придвижване в нетипично положение на тялото.

Заключете спусъка с превключвателя за отблокиране (5). Носете електроинструмента на работното място само за ръкохватката (7) и с ненатиснат спусък (6).