# Προειδοποίηση ασφάλειας για καρφωτικά

- Θεωρείτε πάντοτε, ότι το εργαλείο περιέχει καρφιά. Ο απρόσεκτος χειρισμός του καρφωτικού μπορεί να οδηγήσει σε απροσδόκητη βολή των καρφιών και σε τραυματισμό.

- Μην κατευθύνετε το εργαλείο προς το μέρος σας ή προς οποιονδήποτε παρευρισκόμενο. Η απροσδόκητη ενεργοποίηση θα ελευθερώσει το καρφί, προκαλώντας τραυματισμό.

- Μην ενεργοποιείτε το εργαλείο, εκτός αν το εργαλείο είναι τοποθετημένο σταθερά πάνω στο επεξεργαζόμενο κομμάτι. Εάν το εργαλείο δεν είναι σε επαφή με το επεξεργαζόμενο κομμάτι, το καρφί μπορεί να εκτραπεί μακριά από τον στόχο σας.

- Αποσυνδέστε το εργαλείο από την πηγή ισχύος, όταν το καρφί σφηνώσει μέσα στο εργαλείο. Κατά την αφαίρεση ενός μπλοκαρισμένου καρφιού, το καρφωτικό μπορεί να ενεργοποιηθεί αθέλητα, εάν είναι συνδεδεμένο.

- Προσέχετε κατά την αφαίρεση ενός μπλοκαρισμένου καρφιού. Ο μηχανισμός μπορεί να βρίσκεται υπό συμπίεση και το καρφί μπορεί να ελευθερωθεί με δύναμη, ενώ προσπαθείτε να ελευθερώσετε μια μπλοκαρισμένη κατάσταση.

Πρόσθετες υπόδειξη ασφαλείας για GNB 18V‑38:

- Μη χρησιμοποιείτε αυτό το καρφωτικό για στερέωση ηλεκτρικών καλωδίων. Δεν είναι σχεδιασμένο για εγκατάσταση ηλεκτρικών καλωδίων και μπορεί να καταστρέψει τη μόνωση των ηλεκτρικών καλωδίων, προκαλώντας έτσι κινδύνους ηλεκτροπληξίας ή πυρκαγιάς.

Πρόσθετες υπόδειξη ασφαλείας για GNB 18V‑40:

- Κατά τη στερέωση των ηλεκτρικών καλωδίων βεβαιωθείτε, ότι τα καλώδια δεν είναι ενεργοποιημένα. Κρατάτε το καρφωτικό μόνο από τις μονωμένες επιφάνειες λαβής. Χρησιμοποιείτε μόνο καρφιά, σχεδιασμένα για εγκαταστάσεις ηλεκτρικών καλωδίων. Βεβαιωθείτε, ότι τα καρφιά δεν έχουν προκαλέσει ζημιά στη μόνωση των ηλεκτρικών καλωδίων. Ένα καρφίς, το οποίο προκαλεί ζημιά στη μόνωση των ηλεκτρικών καλωδίων, μπορεί να οδηγήσει σε ηλεκτροπληξία και σε κίνδυνο πυρκαγιάς.

- Αποσυνδέστε το καρφωτικό από την πηγή ισχύος, όταν φορτώνετε και εκφορτώνετε καρφιά, κάνετε ρυθμίσεις ή αλλάζετε εξαρτήματα. Το καρφωτικό μπορεί να ενεργοποιηθεί αθέλητα, εάν είναι συνδεδεμένο στην πηγή ισχύος, κάτι μπορεί να προκαλέσει τραυματισμό.

- Να είστε προσεκτικοί, όταν χειρίζεστε τα καρφιά, ειδικά όταν φορτώνετε και εκφορτώνετε καρφιά. Τα καρφιά έχουν αιχμηρά σημεία, που μπορεί να προκαλέσει τραυματισμούς.

- Κρατήστε τα δάχτυλά σας μακριά από τη σκανδάλη, όταν δε λειτουργεί αυτό το καρφωτικό και όταν μετακινείστε από μια θέση εργασίας στην άλλη. Η απροσδόκητη ενεργοποίηση θα «πυροδοτήσει» ένα καρφί, το οποίο μπορεί να προκαλέσει τραυματισμό.

- Κρατάτε το καρφωτικό από τις μονωμένες επιφάνειες λαβής, όταν εκτελείτε μια εργασία, κατά την οποία το καρφί μπορεί να έρθει σε επαφή με κρυμμένη καλωδίωση. Η επαφή του καρφιού με ένα ηλεκτροφόρο καλώδιο μπορεί να θέσει τα ακάλυπτα μεταλλικά μέρη του καρφωτικού υπό τάση και να προκαλέσουν ηλεκτροπληξία στον χειριστή.

- Κρατήστε το καρφωτικό με σταθερή λαβή κατά τη λειτουργία. Η ανεξέλεγκτη ανάκρουση του καρφωτικού μπορεί να οδηγήσει σε ακούσια ενεργοποίηση, η οποία μπορεί να προκαλέσει τραυματισμό.

- Κρατήστε όλα τα μέρη του σώματος, όπως χέρια, πόδια κ.λπ. μακριά από την κατεύθυνση βολής του εργαλείου. Το καρφί μπορεί να διαπεράσει το επεξεργαζόμενο κομμάτι καθώς και κάθε αντικείμενο πίσω από αυτό, γεγονός που μπορεί να προκαλέσει τραυματισμό.

- Όταν χρησιμοποιείτε το καρφωτικό, κρατήστε όλα τα μέρη του σώματος, όπως τα χέρια, τα πόδια, κ.λπ. μακριά από την περιοχή που τα καρφιά καρφώνονται στο επεξεργαζόμενο κομμάτι. Το καρφί μπορεί να εκτραπεί και να βγει από το επεξεργαζόμενο κομμάτι, γεγονός που μπορεί να προκαλέσει τραυματισμό.

- Χρησιμοποιείτε κατάλληλες συσκευές ανίχνευσης για να εντοπίσετε τυχόν μη ορα‌τούς αγωγούς τροφοδοσίας ή συμβου‌λευτείτε την τοπική εταιρία παροχής ενέργειας. Η επαφή με ηλεκτρικούς αγωγούς μπορεί να οδηγήσει σε πυρκαγιά και ηλεκτρο‌πληξία. Η πρόκληση ζημιάς σ’ έναν αγωγό φωταερίου (γκαζιού) μπορεί να οδηγήσει σε έκρηξη. Το τρύπημα ενός υδροσωλήνα προκαλεί υλικές ζημιές.

- Σε περίπτωση βλάβης ή/και αντικανονικής χρήσης της μπαταρίας μπορεί να εξέλθουν αναθυμιάσεις από την μπαταρία. Η μπαταρία μπορεί να αναφλεγεί ή να εκραγεί.Αφήστε να μπει φρέσκος αέρας και επισκεφτείτε έναν γιατρό σε περίπτωση που έχετε ενοχλήσεις. Οι ανα‌θυμιάσεις μπορεί να ερεθίσουν τις αναπνευ‌στικές οδούς.

- Μην τροποποιήσετε και μην ανοίξετε την μπαταρία. Υπάρχει κίνδυ‌νος βραχυκυκλώματος.

- Από αιχμηρά αντικείμενα, όπως π.χ. καρφιά ή κατσαβίδια ή από εξωτερική άσκηση δύναμης μπορεί να υποστεί ζημιά η μπαταρία. Μπορεί να προκληθεί ένα εσωτερικό βραχυκύκλωμα με αποτέλεσμα την ανάφλεξη, την εμφάνιση καπνού, την έκρηξη ή την υπερθέρμανση της μπαταρίας.

- Χρησιμοποιείτε την μπαταρία μόνο σε προϊόντα του κατασκευαστή. Μόνο έτσι προστατεύεται η μπαταρία από μια επικίνδυνη υπερφόρτιση.

Προστατεύετε την μπαταρία από τη θερμότητα, π.χ. ακόμη και από συνεχή ηλιακή ακτινοβολία, φωτιά, ρύπανση, νερό και υγρασία. Υπάρχει κίνδυνος έκρηξης και βραχυκυκλώματος.

Φοράτε προστασία ακοής και προστατευτικά γυαλιά κατά τη διάρκεια της χρήσης του ηλεκτρικού εργαλείου.

- Μη χρησιμοποιείτε το ηλεκτρικό εργαλείο και τα καρφιά σε πάρα πολύ μαλακά υλικά (π.χ. ξύλο, ελαφρά δομικά υλικά). Τα καρφιά μπορούν να ξετρυπήσουν το υπόστρωμα και να προκαλέσουν τραυματισμούς.

- Μη χρησιμοποιείτε το ηλεκτρικό εργαλείο και τα καρφιά σε πάρα πολύ σκληρά υλικά (π.χ. υψηλής αντοχής χάλυβας, πάρα πολύ σκληρή φυσική πέτρα) καθώς και σε τύπους μπετόν με υψηλή αντοχή σε σύνθλιψη ή με αδρανή υλικά με υψηλή αντοχή σε σύνθλιψη. Εάν το υλικό είναι πολύ σκληρό, το καρφί μπορεί να εξοστρακιστεί, να σπάσει και να εκτοξευθεί και να χτυπήσει εσάς ή άλλα άτομα και να προκαλέσει τραυματισμούς.

- Μην κρατάτε το ηλεκτρικό εργαλείο ποτέ σε μια οξεία γωνία ως προς το υπόστρωμα. Το ηλεκτρικό εργαλείο πρέπει να είναι κάθετο στο υπόστρωμα. Πάνω στο υπόστρωμα δεν πρέπει να υπάρχει καθόλου ρύπανση.

- Μην απενεργοποιήσετε ή μην απομακρύνετε το στοιχείο επαφής. Το στοιχείο επαφής χρησιμεύει ως μηχανισμός ασφαλείας για τη μείωση του κινδύνου μιας ακούσια ενεργοποίησης. Η απενεργοποίηση αυτού του εξαρτήματος μπορεί να οδηγήσει σε μια ακούσια ενεργοποίηση.

- Χρησιμοποιείτε το ηλεκτρικό εργαλείο μόνο, όταν το στοιχείο επαφής λειτουργεί σωστά. Όταν το στοιχείο επαφής είναι ελαττωματικό, μπορεί το ηλεκτρικό εργαλείο να ενεργοποιηθεί απροσμενα.

- Γεμίζετε πάντοτε πρώτα με καρφιά τον γεμιστήρα του ηλεκτρικού εργαλείου, προτού τοποθετήστε την μπαταρία. Έτσι μειώνεται ο κίνδυνος να καρφώσετε κατά λάθος ένα καρφί και να τραυματιστήκατε εσείς ή να τραυματίσετε άλλα άτομα.

- Μην καρφώνετε τα καρφιά ποτέ κοντά σε εύφλεκτα υλικά. Σε ορισμένους τύπους καρφιών, κατά το κάρφωμα μπορούν να δημιουργηθούν σπινθήρες από το στοιχείο επαφής.

- Μην καρφώσετε ένα καρφί πάνω σε ένα άλλο καρφί. Αυτό μπορεί να προκαλέσει την εκτροπή του καρφιού ή την απροσδόκητη αντίδραση του ηλεκτρικού εργαλείου.