# การเริ่มใช้งาน

##

หากต้องการเปิดใช้งานเครื่องมือไฟฟ้า ให้กดปุ่มเปิด/ปิด (1) ที่อินเตอร์เฟสผู้ใช้ค้างไว้จนกระทั่งมีไฟติดสว่างที่อินเตอร์เฟส

สำหรับการปิดใช้งานเครื่องมือไฟฟ้า ให้กดปุ่มเปิด/ปิด (1) อีกครั้ง

เครื่องมือไฟฟ้าจะปิดการทำงานโดยอัตโนมัติหลังจากไม่ได้ใช้งานเป็นระยะเวลา 30 นาที

##

ตรวจเช็คความเหมาะสมของพื้นผิวก่อนที่จะใส่ตะปูในเครื่องมือไฟฟ้าหรือยึดพื้นผิว

พื้นผิวจะต้องราบเรียบและไม่มีรอยเปื้อนตกค้างอยู่

หากต้องการตรวจสอบความแข็งของวัสดุพื้นผิว ให้ใช้ตะปูเป็นเหล็กนำศูนย์ ตอกตะปูด้วยค้อนโดยออกแรงกระแทกบนวัสดุ ตรวจสอบผลลัพธ์:

- ปลายตะปูทื่อ: พื้นผิวแข็งเกินไป ตะปูอาจดีดออกได้
- วัสดุแตกหรือบิ่น: พื้นผิวเปราะเกินไปและไม่เหมาะสม คุณหรือบุคคลอื่นอาจพบเห็นเศษวัสดุเล็กๆ หรือตะปูอาจเจาะแทงลงบนพื้นผิวทั้งตัว
- ตะปูจมเข้าในพื้นผิวเมื่อใช้ค้อนตอก: พื้นผิวอ่อนเกินไปและไม่เหมาะสม ตะปูอาจเจาะแทงลงบนพื้นผิวทั้งตัว
- ตะปูเจาะเข้าในพื้นผิวเป็นระยะลึกเล็กน้อย: พื้นผิวเหมาะสำหรับการยึด

##

- เปิดใช้งานเครื่องมือไฟฟ้า
- ดันสวิตช์ปลดล็อค (5) ไปทางด้านซ้ายเพื่อปลดล็อคไกสั่งงาน (6) (ดูภาพประกอบ D)
- ตรวจสอบให้แน่ใจว่าถือเครื่องมือไฟฟ้าโดยจับที่ด้ามจับ (7) อย่างมั่นคง
- กดส่วนประกอบหน้าสัมผัส (17) จนถึงตำแหน่งสุดบนพื้นผิว
  ไฟส่องบริเวณทำงาน (19) จะติดสว่างในขณะที่กดส่วนประกอบหน้าสัมผัส และช่วยในการส่องสว่างบริเวณทำงานที่มีสภาพแสงไม่เอื้ออำนวย
- จากนั้นกดไกสั่งงาน (6) สั้นๆ แล้วปล่อย เครื่องจะยิงตะปูบนพื้นผิวในขั้นตอนนี้
- หมายเหตุ: จำเป็นต้องกดไกสั่งงาน (6) ค้างไว้ 2 วินาทีหลังจากดันส่วนประกอบหน้าสัมผัส (17) ลงบนพื้นผิว ไม่เช่นนั้นเครื่องมือไฟฟ้าจะเข้าสู่ระบบความปลอดภัย และจำเป็นต้องเริ่มกระบวนการยิงใหม่อีกครั้ง
- สำหรับการยิงในครั้งต่อๆ ไป ให้ยกเครื่องมือไฟฟ้าให้ห่างออกจากพื้นผิว แล้วจัดวางใหม่อีกครั้งให้มั่นคงในตำแหน่งถัดไปที่ต้องการ
- เมื่อพักและเมื่อสิ้นสุดการปฏิบัติงาน คุณสามารถเข้าล็อคไกสั่งงาน (6) ได้โดยการดันสวิตช์ปลดล็อค (5) ไปทางด้านขวา (ดูภาพประกอบ D)

หมายเหตุ: ระบบความปลอดภัยนี้จะป้องกันการสั่งงาน เมื่อไม่ได้ดันส่วนประกอบหน้าสัมผัส (17) ลงบนพื้นผิวจนสุดหรือไม่ได้ปล่อยไกสั่งงาน (6) ระหว่างการยิง