# Szögbelövő – biztonsági figyelmeztetések

- Mindig induljon ki abból, hogy a szerszámban vannak szegek. A szögbelövő gondatlan kezelése a szegek váratlan kilövéséhez és személyi sérülésekhez vezethet.

- Ne irányítsa se önmaga, se más közelben tartózkodó személy felé a szerszámot! Akaratlan működés esetén szegek kerülnek kilövésre és ez sérüléshez vezethet.

- Ne hozza működésbe a szerszámot, ha az nincs erőteljesen hozzányomva a munkadarabhoz. Ha a szerszám nincs érintkezésben a munkadarabbal, a szeg a céltól eltérő helyre juthat.

- Válassza le a szerszámot a feszültségforrásról, ha egy szeg beékelődött a szerszámba! Egy beékelődött szeg eltávolítása közben a szögbelövő akaratlan aktiválásra kerülhet, ha be van dugva a dugaszolóaljzatba.

- Beékelődött szeg eltávolításakor járjon el óvatosan! A mechanizmus összenyomott állapotban lehet és előfordulhat, hogy a szeg, amikor a kezelő megpróbálja megszüntetni a beékelődését, nagy erővel kilökődik.

GNB 18V‑38 kiegészítő biztonsági előírásai:

- Ne használja ezt a szögbelövőt elektromos kábelek rögzítésére! A szerszám nincs elektromos kábelek rögzítésére előirányozva, megrongálhatja az elektromos kábelek szigetelését, és így áramütéseket és tüzet okozhat.

GNB 18V‑40 kiegészítő biztonsági előírásai:

- Elektromos vezetékek és kábelek rögzítése előtt gondoskodjon arról, hogy azok feszültségmentes állapotban legyenek. A szögbelövőt csak a szigetelt markolatfelületeknél fogva tartsa. Csak olyan szögeket használjon, amelyek elektromos kábelek rögzítésére szolgálnak. Ellenőrizze, hogy nem rongálta-e meg a szög az elektromos kábelek szigetelését. Ha egy szög megrongálja egy elektromos kábel szigetelését, az áramütéshez és tűzhöz vezethet.

- A szegek betöltésekor és kivételekor, beállításkor és tartozékcserekor válassza le a szögbelövőt az áramforrásról! A szögbelövő akaratlanul aktiválásra kerülhet, ha csatlakoztatva van az áramforráshoz, ami személyi sérüléshez vezethet.

- Legyen óvatos a szegekkel, különösen azok betöltésekor és kivételekor! A szegek vége hegyes, ami személyi sérülést okozhat.

- Tartsa távol az ujjait a kapcsolótól, amikor nem működteti a szögbelövőt, és amikor alkalmazási pozíciót vált! Akaratlan működtetés esetén szegek kerülnek kilövésre és ez személyi sérüléshez vezethet.

- A szögbelövőt csak a szigetelt markolatfelületeknél fogja, főleg ha olyan műveletet hajt végre, melynek során a szegek rejtett vezetékekhez érhetnek. Ha egy szeg hozzáér egy feszültség alatt álló vezetékhez, a szögbelövő fedetlen fémrészei szintén feszültség alá kerülhetnek, ami áramütéshez vezethet.

- Működés közben tartsa biztosan a szögbelövőt! A szögbelövő ellenőrizetlen visszarúgása akaratlan aktiválást eredményezhet, ami személyi sérüléshez vezethet.

- Minden testrészét, pl. a kezét és a lábát stb. tartsa távol a szerszám kilövési irányától! A szeg átütheti a munkadarabot és bármely tárgyat mögötte, ami személyi sérülést okozhat.

- A szögbelövő használatakor tartson minden testrészt, pl. a kezét és a lábát stb. távol attól a területtől, ahol a szegek a munkadarabba mennek. A szeg elhajolhat és kiléphet a munkadarabból, ami személyi sérülést okozhat.

- A rejtett vezetékek felkutatásához használjon arra alkalmas fémkereső készüléket, vagy kérje ki a helyi energiaellátó vállalat tanácsát. Ha egy elektromos vezetéket a berendezéssel megérint, az tűzhöz és áramütéshez vezethet. Egy gázvezeték megrongálása robbanást ered‌ményezhet. Ha egy vízvezetéket szakít meg, anyagi károk keletkeznek.

- Az akkumulátorok megrongálódása vagy szakszerűtlen kezelése esetén abból gőzök léphetnek ki. Az akkumulátor kigyulladhat vagy felrobbanhat. Azonnal juttasson friss levegőt a helyiségbe, és ha panaszai vannak, keressen fel egy orvost. A gőzök ingerelhetik a légutakat.

- Ne módosítsa és nyissa fel az akkumulátort. Ekkor fennáll a rövidzárlat veszélye.

- Az akkumulátort hegyes tárgyak, például tűk vagy csavarhúzók, vagy külső erőbehatások megrongálhatják. Belső rövidzárlat léphet fel és az akkumulátor kigyulladhat, füstöt bocsáthat ki, felrobbanhat, vagy túlhevülhet.

- Az akkumulátort csak a gyártó termékeiben használja. Az akkumulátort csak így lehet megvédeni a veszélyes túlterheléstől.

Óvja az akkumulátort a forróságtól, például a tartós napsugárzástól, a tűztől, a szennyezésektől, a víztől és a nedvességtől. Robbanásveszély és rövidzárlat veszélye áll fenn.

Az elektromos kéziszerszám használata közben viseljen hallásvédőt és védőszemüveget!

- Az elektromos kéziszerszámot és a szegeket ne használja nagyon puha anyagokon (pl. fán és könnyűszerkezeti építőanyagokon). A szegek áthatolhatnak az aljzaton és sérülést okozhatnak.

- Az elektromos kéziszerszámot és a szegeket ne használja nagyon kemény anyagokon (pl. nagy szilárdságú acélon, nagyon kemény terméskövön), valamint nagy nyomásállóságú, ill. nagy szilárdságú kavicsot tartalmazó betonfajtákon. Ha az anyag túl kemény, akkor a szeg visszapattanhat, eltörhet és kiléphet, így eltalálhatja a felhasználót és más személyeket, sérülést okozva.

- Soha ne tartsa az elektromos kéziszerszámot az aljzattal hegyes szögben! Az elektromos kéziszerszámot az aljzatra merőlegesen kell tartani. Az aljzaton nem lehetnek szennyeződések.

- Ne hatástalanítsa vagy távolítsa el az érintkezőelemet! Az érintkezőelem biztonsági mechanizmusként szolgál a véletlen kioldás kockázatának megakadályozására. Ennek a komponensnek a hatástalanítása véletlen kioldáshoz vezethet.

- Az elektromos kéziszerszámot csak akkor használja, ha az érintkezőelem rendeltetésszerűen működik. Ha az érintkezőelem meghibásodott, az elektromos kéziszerszám váratlanul kioldhat.

- Az elektromos kéziszerszám tárát mindig az akkumulátor behelyezése előtt töltse fel szeggel. Így csökkenthető a kockázat, hogy véletlenül lő be egy szeget, és ezzel önmagának vagy másnak sérülést okoz.

- Soha ne lőjön be szeget éghető anyag közelében! Bizonyos szegtípusoknál a belövés során szikra pattanhat ki az érintkezőelemből.

- Soha ne lőjön be szeget másik szegre! Ez ahhoz vezethet, hogy a szeg bejutásának iránya eltérül, illetve az elektromos kéziszerszám váratlanul reagál.