# Sikkerhetsadvarsler for spikerpistol

- Regn alltid med at verktøyet inneholder spikre. Uforsiktig håndtering av spikerpistolen kan føre til utilsiktet utløsning av spikre og personskader.

- Ikke hold verktøyet mot deg selv eller noen andre i nærheten. Utilsiktet utløsning vil skyte ut spikrene og føre til personskade.

- Verktøyet skal bare aktiveres når det holdes fast mot arbeidsstykket. Hvis verktøyet ikke er i kontakt med arbeidsstykket, kan spikeren avvike fra målet.

- Koble verktøyet fra strømkilden hvis spikeren setter seg fast i verktøyet. Under fjerning av en fastklemt spiker kan spikerpistolen aktiveres utilsiktet hvis den er koblet til strømmen.

- Vær forsiktig når du fjerner fastklemte spikre. Mekanismen kan være under press, og spikeren kan utløses med stor kraft mens du prøver å frigjøre den.

Ekstra sikkerhetsanvisning for GNB 18V‑38:

- Ikke bruk denne spikerpistolen til å feste strømledninger. Den er ikke beregnet for montering av strømledninger og kan skade isolasjonen på strømledninger og på den måten forårsake elektrisk støt eller brannfare.

Ekstra sikkerhetsanvisning for GNB 18V‑40:

- Ved festing av strømkabler må du forvisse deg om at det ikke går strøm gjennom kablene. Hold alltid spikerpistolen ved bruk av de isolerte gripeflatene. Bruk bare spikre som er beregnet for montering av strømkabler. Kontroller at spikrene ikke har skadet isolasjonen på strømkablene. Hvis en spiker skader isolasjonen på strømkabler, kan det føre til elektrisk støt og brannfare.

- Koble spikerpistolen fra strømkilden ved påfylling og tømming av spikre, når du foretar justeringer og når du skifter tilbehør. Spikerpistolen kan aktiveres utilsiktet hvis den er koblet til strømkilden, noe som kan føre til personskader.

- Vær forsiktig når du håndterer spikre, særlig under påfylling og tømming. Spikrene har skarp spiss, og dette kan føre til personskader.

- Hold fingrene unna utløseren når du ikke bruker spikerpistolen og når du flytter den fra en driftsposisjon til en annen. Uventet utløsning vil skyte ut en spiker, og dette kan føre til personskader.

- Bruk de isolerte grepsflatene når du holder spikerpistolen under arbeid der spikeren kan komme borti skjulte ledninger. Hvis en spiker berører en strømførende ledning, kan eksponerte metalldeler på spikerpistolen bli strømførende, noe som kan føre til at brukeren får elektrisk støt.

- Hold godt fast i spikerpistolen under bruk. Ukontrollert tilbakeslag av spikerpistolen kan føre til utilsiktet aktivering, noe som kan forårsake personskader.

- Hold alle kroppsdeler slik som hender og føtter osv. borte fra utløsningsretningen til verktøyet. Spikeren kan trenge gjennom både arbeidsstykket og gjenstander bak dette, noe som kan føre til personskader.

- Når du bruker spikerpistolen, må du holde alle kroppsdeler slik som hender og føtter osv. unna det området der spikrene drives inn i arbeidsstykket. Spikeren kan endre retning og gå ut av arbeidsstykket, noe som kan føre til personskader.

- Bruk egnede detektorer for å finne skjulte strøm‑/gass‑/vannledninger, eller spør hos det lokale forsyningsselskapet. Kontakt med elektriske ledninger kan medføre brann og elektrisk støt. Skader på en gassledning kan føre til eksplosjon. Hull i en vannledning forårsaker materielle skader.

- Det kan slippe ut damp ved skader på og ikke-forskriftsmessig bruk av batteriet. Batteriet kan brenne eller eksplodere. Sørg for forsyning av friskluft, og oppsøk lege hvis du får besvær. Dampene kan irritere åndedrettsorganene.

- Du må ikke endre og ikke åpne batteriet. Det er fare for kortslutning.

- Batteriet kan bli skadet av spisse gjenstander som spikre eller skrutrekkere eller på grunn av ytre påvirkning. Resultat kan bli intern kortslutning, og det kan da komme røyk fra batteriet, eller batteriet kan ta fyr, eksplodere eller bli overopphetet.

- Bruk batteriet bare i produkter fra produsenten. Kun slik beskyttes batteriet mot farlig overbelastning.

Beskytt batteriet mot sterk varme, for eksempel også langvarig sollys, ild, skitt, vann og fuktighet. Det er fare for eksplosjon og kortslutning.

Bruk hørselvern og vernbriller når elektroverktøyet brukes.

- Bruk ikke elektroverktøyet og spikrene på svært myke materialer (f.eks. tre, lette byggematerialer). Spikrene kan trenge gjennom underlaget og føre til personskader.

- Bruk ikke elektroverktøyet og spikrene på svært harde materialer (f.eks. høyfast stål, svært hard naturstein), og ikke på betongtyper med høy trykkfasthet eller med aggregater med høy trykkfasthet. Hvis materialet er for hardt, kan spikeren sprette tilbake, brekke og stikke ut og treffe og skade deg eller andre personer.

- Hold aldri elektroverktøyet i spiss vinkel mot underlaget. Elektroverktøyet må holdes loddrett mot underlaget. Det må ikke finnes smuss på underlaget.

- Du må ikke deaktivere eller fjerne kontaktelementet. Kontaktelementet fungerer som sikkerhetsmekanisme som skal redusere faren for utilsiktet utløsing. Deaktivering av denne komponenten kan føre til utilsiktet utløsing av elektroverktøyet.

- Bruk elektroverktøyet bare når kontaktelementet fungerer korrekt. Hvis kontaktelementet er defekt, kan elektroverktøyet utløses utilsiktet.

- Fyll alltid spikre i magasinet til elektroverktøyet før du setter inn batteriet. Da reduseres risikoen for at du slår inn en spiker ved en feiltagelse og skader deg eller andre personer.

- Slå aldri inn spikre i nærheten av brennbare materialer. I forbindelse med enkelte spikertyper kan det oppstå gnister fra kontaktelementet mens spikrene slås inn.

- Slå ikke inn en spiker på en annen spiker. Det kan føre til at spikeren settes skjevt eller at elektroverktøyet reagerer uventet.