# Arbejdsvejledning

- Tag akkuen ud af el-værktøjet, før du udfører arbejde på det (f.eks. vedligeholdelse, værktøjsskift, etc.). Utilsigtet aktivering af tænd/sluk-knappen er forbundet med kvæstelsesfare.

Før du påbegynder arbejdet, skal du kontrollere, at sikkerheds- og udløseranordningerne fungerer problemfrit, og at alle skruer og møtrikker sidder godt fast.
Hvis el-værktøjet er defekt eller ikke fungerer fejlfrit, må du straks afbryde det fra strømforsyningen og kontakte et autoriseret Bosch -værksted.

Foretag ikke uautoriserede ændringer på el-værktøjet. Du må ikke afmontere eller blokere nogen dele af el-værktøjet. Du må ikke foretage "nødreparationer" med uegnede midler.

Undgå at svække og beskadige el-værktøjet, f.eks. ved at:

- lave udstansninger eller graveringer,
- foretage ændringer, som ikke er godkendt af producenten,
- lade det falde ned på gulvet eller skubbe det hen over jorden,
- bruge det som hammer,
- behandle det voldsomt.

Før længere pauser i arbejdet, og når arbejdet er afsluttet, skal du afbryde el-værktøjet, tage akkuen ud og om muligt tømme magasinet.

##

Se producentens specifikationer vedrørende det materiale, som skal fastgøres, samt de detaljerede byggetegninger.

Undersøg, hvad der befinder sig under eller bag emnet. Du må ikke skyde søm ind i vægge, tag eller gulv, hvis der opholder sig personer bag disse. Sømme kan gå gennem underlaget og forårsage kvæstelser.

Sømmene må aldrig skydes lodret ind i underlaget.

Skyd aldrig et søm ind oven i et eksisterende søm. Sømmet kan blive deformeret og gå fast, eller el-værktøjet kan bevæge sig ukontrolleret.

Kontrollér, om sømmene er skudt rigtigt ind. For at sikre et stabilt fæste må de ikke side hverken for højt eller for dybt, og de må ikke være bøjede.

GNB 18V‑40: Når du anbringer monteringselementerne, skal du også kontrollere, om sømmene blev anbragt korrekt.

Hvis betonen tager skade af mislykket indskydning af søm, skal den repareres i henhold til gældende regler.

Du finder følgende oplysninger i dokumentationen til sømmene fra Bosch på
http://www.bosch-pt.com:

- Afstand, sømhoved hNHS
- Effektiv forankringslængde hef
- Minimumtykkelse på betonelementet h
- Minimumafstand mellom to sømme smin
- Minimum kantafstand cmin
- Anbefalet last

##

Du kan bruge el-værktøjet til at fastgøre individuelle plast- eller stålbeslag til underlaget.

Eksempler på monteringselementer:

| Bestillingsnummer | Beskrivelse
--- | --- | ---
| 1 600 A03 2G6 | Rørspændebånd 16 mm
1 600 A03 2G7 | Rørspændebånd 20 mm
1 600 A03 2G8 | Rørspændebånd 25 mm
1 600 A03 2G9 | Rørspændebånd 32 mm
1 600 A03 2GA | Rørspændebånd 40 mm
| 1 600 A03 2GB | Kabelbøjle (ensidet) til 8 kabler
| 1 600 A03 2GC | Kabelbøjle (dobbeltsidet) til 16 kabler
| 1 600 A03 2GD | Kabelholder til 20 kabler
1 600 A03 2GE | Kabelholder til 40 kabler
| 1 600 A03 2GF | Holder til kabelstrips
| 1 600 A03 2GG | Kabelstrips 8-32 mm
1 600 A03 2GH | Kabelbinder 16-63 mm

Du kan se det komplette udvalg af Bosch-monteringselementer på adressen www.bosch-pt.com.

- Brug udelukkende monteringselementer, som Bosch har anbefalet til dit el-værktøj. Hvis du anvender monteringselementer, som ikke er godkendt, kan el-værktøjet blive ødelagt, og du kan komme til skade.

Ved monteringselementer i plast skal du isætte det smalle kontaktelement (23) (se billede E).

Ved monteringselementer i stål skal du isætte standard-kontaktelementet (17) (se billede F). Skub magnetringen (24) i siden over spidsen af kontaktelementet, og lad det gå i indgreb.

Sæt et monteringselement med den tiltænkte sømstørrelse på kontaktelementet (23) eller magnetringen (24).

- Anbring altid kun ét monteringselement. Flere elementer oven på hinanden kan føre til kvæstelser eller skader.

- Hold altid hænderne på siden af mundingen, når du sætter monteringselementet på. Sørg altid for, at mundingen peger væk fra dig selv eller andre mennesker. Tryk ikke kontaktelementet indad. Hold fingrene fra udløseren. En uventet udløsning kan resultere i, at der udskydes et søm, hvilket kan føre til kvæstelser eller beskadigelse af el-værktøjet.

Tryk kontaktelementet med påsat monteringselement ned mod underlaget. Foretag inddrivningen som sædvanlig.

##

Indstil inddrivningsdybden med knappen til dybdeanslaget (20), så den rigtige værdi for afstanden til sømhovedet hNHS opnås.

Sømhoved for dybt: Tryk knappen til dybdeanslaget (20) mod højre.
Hvis sømmene fortsat skydes for dybt ind i underlaget, skal du bruge længere søm.

Søm ikke langt nok inde: Tryk knappen til dybdeanslaget (20) mod venstre.
Hvis sømmene fortsat ikke skydes tilstrækkeligt langt ind, skal du bruge kortere søm.

##

Fjern blokering, hvis statusindikatoren (2) lyser rødt eller orange, eller hvis sømmene ikke længere slås rigtigt i.

- Tag akkuen (10) ud. Tøm magasinet (12), og tag det ud. Tag kontaktelementet (17) af.
- Kontrollér magasinet (12), og fjern snavs, rester og fremmedlegemer.
- Kontrollér kontaktelementet (17), og fjern søm, sømsplinter, rester eller fremmedlegemer med dornen (21). Pas på ikke at beskadige kontaktelementet.
- Isæt kontaktelementet (17), magasinet (12) og akkuen (10) i denne rækkefølge.
- Tryk på knappen (15) på magasinskyderen (14), og skub, indtil den går i indgreb i retning mod magasinåbningen.
- Tænd el-værktøjet.
- Tryk på knappen Reset (4) i 5 s, indstil visningen Status (2) begynder at blinke.
- Tryk kontaktelementet (17) mod en træklods eller lignende, og tryk på udløseren (6). På den måde kan motoren anbringe slagstemplet i korrekt position.
- Hvis du konstaterer endnu en fejl, skal du ikke skifte tilbage til normal drift på el-værktøjet igen. Den anden fejl vises på statusindikatoren (2).

##

Støttefoden (13) gør det lettere at stillet el-værktøjet lodret på et jævnt underlag.

Ved arbejde på ujævnt underlag kan du afmontere støttefoden (13). Dette gør du ved at skubbe den bagud fra magasinet (12).

##

Med ophængskrogen (25) kan du montere det slukkede el-værktøj på en egnet ophængsanordning.

Skru ophængskrogen (25) på el-værktøjets hus (se billede G) med den medfølgende skrue.

- Kontrollér ophængskrogen (25) for eventuelle skader eller deformationer.
  Brug ikke ophængskrogen (25), hvis den er beskadiget, deform eller ikke længere er godt fastgjort til el-værktøjet.
- Hæng el-værktøjet på en stabil ophængsanordning ved hjælp af ophængskrogen (25).
  For at undgå skader eller kvæstelser må ophængsanordningen ikke være anbragt over gangarealer eller i umiddelbar nærhed af arbejdsområder.

Ophængskrogen er udelukkende beregnet til ophængning af el-værktøjet og monteret tilbehør.

- Brug aldrig ophængskrogen som nedfaldssikring.

##

Sluk el-værktøjet før transport, herunder især hvis du bruger stige eller bevæger dig med en uvant kropsholdning.

Lås udløseren med oplåsningsknappen (5). Bær kun el-værktøjet i håndgrebet (7) uden at holde fingeren på udløseren (6).