# Uvedenie do prevádzky

##

Elektrické náradie zapnete tak, že vypínacie tlačidlo (1) na používateľskom rozhraní podržíte stlačené dovtedy, kým sa používateľské rozhranie nerozsvieti.

Elektrické náradie vypnete opätovným stlačením vypínacieho tlačidla (1).

Elektrické náradie sa po 30 min automaticky vypne, ak sa nepoužíva.

##

Pred vložením klincov do elektrického náradia alebo pred upevňovaním skontrolujte vhodnosť podkladu.

Podklad musí byť rovný a bez zvyškov.

Pri kontrole tvrdých podkladových materiálov použite klinec ako jamkovač. Udrite ním pomocou kladiva veľkou silou o materiál. Skontrolujte výsledok:

- Hrot klinca je zatupený: Podklad je príliš tvrdý a nevhodný, klinec by sa mohol odraziť.
- Materiál sa roztrhne alebo rozštiepi: Podklad je príliš krehký a nevhodný. Mohli by vás alebo iné osoby zasiahnuť uvoľnené čiastočky alebo by klinec mohol podklad úplne preraziť.
- Klinec pri údere kladivom prenikne do podkladu: Podklad je príliš mäkký a nevhodný, klinec by mohol podklad úplne preraziť.
- Klinec zanechá v podklade malú priehlbinu: Podklad je vhodný pre upevňovanie.

##

- Zapnite elektrické náradie.
- Potlačte odisťovací spínač (5) doľava, aby ste odistili spúšť (6) (pozri obrázok D).
- Dbajte na to, aby ste elektrické náradie držali pevne uchopené za rukoväť (7).
- Pritlačte kontaktný prvok (17) až na doraz na podklad.
  Pri zatlačenom kontaktnom prvku sa rozsvieti pracovné svetlo (19) a pri nepriaznivom osvetlení umožňuje osvetlenie pracoviska.
- Potom krátko stlačte spúšť (6) a opäť ju uvoľnite. Pritom sa klinec zatlčie do podkladu.
- Upozornenie: Spúšť (6) je nutné stlačiť do 2 s po zatlačení kontaktného prvku (17). Inak elektrické náradie prejde do zaisteného stavu a zatĺkanie bude nutné spustiť znova.
- Pri ďalšom zatĺkaní zdvihnite elektrické náradie úplne z podkladu a znova ho pevne priložte na nasledujúce želané miesto.
- Spúšť (6) počas pracovných prestávok a na konci práce zaistite tým, že odisťovací spínač (5) potlačíte doprava (pozri obrázok D).

Upozornenie: Poistka bráni spusteniu, keď kontaktný prvok (17) nie je úplne zatlačený alebo spúšť (6) nebola medzi dvomi zatĺkaniami uvoľnená.