# Skidanje/zamjena kontaktnog elementa (vidjeti sliku C)

Kontaktni element može se skinuti za čišćenje ili zamjenu.

GNB 18V‑38: Upotrebljavajte isključivo standardni kontaktni element (17).

GNB 18V‑40: Ovisno o svrsi primjene, upotrebljavajte odgovarajući kontaktni element:

- Standardni kontaktni element (17) namijenjen je za zabijanje čavala i (u kombinaciji s prstenastim magnetom (24)) za postavljanje čeličnih elemenata za pričvršćivanje.
- Uski kontaktni element (23) namijenjen je za postavljanje plastičnih elemenata za pričvršćivanje.

Izvadite aku-bateriju (10). Ispraznite spremnik (12) i skinite ga.

Povucite gumb za deblokiranje (16) kontaktnog elementa i zatim izvucite kontaktni element (17) ili (23) iz električnog alata.

Gurnite očišćeni ili novi kontaktni element (17) ili (23) da se uglavi u električni alat.