# Οδηγίες εργασίας

- Αφαιρέστε την μπαταρία πριν από κάθε εργασία στο ηλεκτρικό εργαλείο (π.χ. συντήρηση, αλλαγή εξαρτήματος κ.λπ.) από το ηλεκτρικό εργαλείο. Σε περίπτωση αθέλητης ενεργοποίησης του διακόπτη On/Off υπάρχει κίνδυνος τραυματισμού.

Πριν από κάθε έναρξη της εργασίας ελέγξτε την άψογη λειτουργία των διατάξεων ασφαλείας και ενεργοποίησης καθώς και τη καλή προσαρμογή όλων των βιδών και παξιμαδιών.
Αποσυνδέστε ένα ηλεκτρικό εργαλείο που είναι ελαττωματικό ή δε λειτουργεί άψογα αμέσως από την παροχή ενέργειας και επικοινωνήστε με ένα εξουσιοδοτημένο κέντρο εξυπηρέτησης πελατών Bosch.

Μην εκτελέσετε καμία μη ενδεδειγμένη παραποίηση στο ηλεκτρικό εργαλείο. Μην αποσυναρμολογήσετε ή μην μπλοκάρετε κανένα εξάρτημα του ηλεκτρικού εργαλείου. Μην εκτελέσετε καμία «επισκευή ανάγκης» με ακατάλληλα μέσα.

Αποφεύγετε κάθε αποδυνάμωση και ζημιά του ηλεκτρικού εργαλείου, π.χ. με:

- κρούση ή χάραξη,
- μετασκευές που δεν είναι εγκεκριμένες από τον κατασκευαστή,
- πτώση ή ολίσθηση πάνω στο δάπεδο,
- χειρισμό ως σφυρί,
- κάθε είδος χρήσης βίας.

Στα μεγάλα διαλείμματα της εργασίας ή στο τέλος της εργασίας απενεργοποιήστε το ηλεκτρικό εργαλείο, αφαιρέστε την μπαταρία και αδειάστε κατά το δυνατόν τον γεμιστήρα.

##

Κατά τις εργασίες στερέωσης προσέξτε τις προδιαγραφές του κατασκευαστή για τα προς στερέωση υλικά καθώς και τα αντίστοιχα κατασκευαστικά σχέδια.

Βεβαιωθείτε, τι βρίσκεται κάτω ή πίσω από το επεξεργαζόμενο κομμάτι σας. Μην καρφώσετε κανένα καρφί σε τοίχους, οροφές ή δάπεδα, όταν από πίσω βρίσκονται άτομα. Τα καρφιά θα μπορούσαν να ξετρυπήσουν το υπόστρωμα και να τραυματίσουν κάποιον.

Τα καρφιά πρέπει να καρφώνονται πάντοτε κάθετα στο υπόστρωμα.

Μην καρφώσετε κανένα καρφί πάνω σε ένα ήδη καρφωμένο καρφί. Σε αυτή την περίπτωση μπορεί το καρφί να παραμορφωθεί, τα καρφιά μπορούν να μαγκώσουν ή το ηλεκτρικό εργαλείο μπορεί να κινηθεί ανεξέλεγκτα.

Ελέγξτε, εάν τα καρφιά έχουν καρφωθεί σωστά. Για μια ασφαλή στερέωση, δεν πρέπει να βρίσκονται ούτε πολύ ψηλά ούτε πολύ χαμηλά ή να είναι λυγισμένα.

GNB 18V‑40: Ελέγξτε επίσης κατά την τοποθέτηση των στοιχεία στερέωσης, εάν τα καρφιά καρφώθηκαν σωστά.

Εάν το μπετόν καταστραφεί από αποτυχημένες διαδικασίες καρφώματος, πρέπει να επισκευαστεί σύμφωνα με τους αναγνωρισμένους κανόνες.

Τις ακόλουθες πληροφορίες θα τις βρείτε στην τεκμηρίωση των καρφιών της Bosch κάτω από
http://www.bosch-pt.com:

- Απόσταση κεφαλής καρφιού hNHS
- Ωφέλιμο μήκος αγκύρωσης hef
- Ελάχιστο πάχος του στοιχείου από μπετόν h
- Ελάχιστη απόσταση μεταξύ δύο καρφιών smin
- Ελάχιστη απόσταση από την ακμή cmin
- Συνιστώμενα φορτία

##

Με το ηλεκτρικό εργαλείο μπορείτε να τοποθετήσετε ξεχωριστά στοιχεία στερέωσης από συνθετικό υλικό ή χάλυβα στο υπόστρωμα.

Παραδείγματα για στοιχεία στερέωσης:

| Αριθμός παραγγελίας | Περιγραφή
--- | --- | ---
| 1 600 A03 2G6 | Σφιγκτήρας σωλήνα 16 mm
1 600 A03 2G7 | Σφιγκτήρας σωλήνα 20 mm
1 600 A03 2G8 | Σφιγκτήρας σωλήνα 25 mm
1 600 A03 2G9 | Σφιγκτήρας σωλήνα 32 mm
1 600 A03 2GA | Σφιγκτήρας σωλήνα 40 mm
| 1 600 A03 2GB | Στήριγμα καλωδίων (μονόπλευρο) για 8 καλώδια
| 1 600 A03 2GC | Στήριγμα καλωδίων (δίπλευρο) για 16 καλώδια
| 1 600 A03 2GD | Βάση στήριξης καλωδίων για 20 καλώδια
1 600 A03 2GE | Βάση στήριξης καλωδίων για 40 καλώδια
| 1 600 A03 2GF | Βάση στήριξης για δεματικά καλωδίων
| 1 600 A03 2GG | Δεματικά καλωδίων 8−32 mm
1 600 A03 2GH | Δεματικά καλωδίων 16−63 mm

Μια πλήρη προσφορά των στοιχείων στερέωσης Bosch θα βρείτε στην ηλεκτρονική διεύθυνση www.bosch-pt.com.

- Χρησιμοποιείτε αποκλειστικά στοιχεία στερέωσης, που συνιστώνται από την εταιρεία Bosch για το ηλεκτρικό εργαλείο σας. Η χρήση ανεπίτρεπτων στοιχείων στερέωσης μπορεί να προξενήσει ζημιά στο ηλεκτρικό εργαλείο και να προκαλέσει τραυματισμούς.

Για στοιχεία στερέωσης από συνθετικό υλικό τοποθετήστε το λεπτό στοιχείο επαφής (23) (βλέπε εικόνα E).

Για στοιχεία στερέωσης από χάλυβα τοποθετήστε το στάνταρ στοιχείο επαφής (17) (βλέπε εικόνα F). Σπρώξτε τον μαγνητικό δακτύλιο (24) πλάγια πάνω από την άκρη του στοιχείου επαφής και αφήστε τον να ασφαλίσει.

Τοποθετήστε ένα στοιχείο στερέωσης με την προβλεπόμενη δίοδος καρφιού στο στοιχείο επαφής (23) ή στον μαγνητικό δακτύλιο (24).

- Τοποθετείτε πάνω πάντοτε μόνο ένα ξεχωριστό στοιχείο στερέωσης. Περισσότερα στοιχεία το ένα πάνω από το άλλο μπορεί να οδηγήσουν σε τραυματισμούς ή ζημιές.

- Κρατάτε τα χέρια κατά την τοποθέτηση του στοιχείου στερέωσης πάντοτε στα πλάγια του στομίου. Κατευθύνετε το στόμιο πάντοτε μακριά από σας ή άλλα άτομα. Μην πιέσετε το στοιχείο επαφής προς τα μέσα. Κρατάτε τα δάκτυλά σας μακριά από τη σκανδάλη. Από μια ξαφνική ενεργοποίηση μπορεί να απελευθερωθεί ένα καρφί, πράγμα που μπορεί να οδηγήσει σε τραυματισμό ή ζημιά στο ηλεκτρικό εργαλείο.

Πιέστε το στοιχείο επαφής με τοποθετημένο το στοιχείο στερέωσης πάνω στο υπόστρωμα. Ενεργοποιήστε τη διαδικασία καρφώματος, όπως συνήθως.

##

Ρυθμίστε το βάθος εισαγωγής με τον διακόπτη οδηγού βάθους (20) έτσι, ώστε να επιτευχθεί η σωστή τιμή για την απόσταση της κεφαλής του καρφιού hNHS.

Καρφί πολύ βαθιά: Σπρώξτε τον διακόπτη του οδηγού βάθους (20) προς τα δεξιά.
Εάν τα καρφιά συνεχίζουν να εισέρχονται πολύ βαθιά, χρησιμοποιήστε μακρύτερα καρφιά.

Καρφί όχι αρκετά βαθιά: Σπρώξτε τον διακόπτη του οδηγού βάθους (20) προς τα αριστερά.
Εάν τα καρφιά συνεχίζουν να μην εισέρχονται αρκετά βαθιά, χρησιμοποιήστε κοντύτερα καρφιά.

##

Αποκαταστήστε τις εμπλοκές, όταν η ένδειξη κατάστασης (2) ανάβει κόκκινη ή πορτοκαλί ή όταν τα καρφιά δεν εισέρχονται πλέον σωστά.

- Αφαιρέστε την μπαταρία (10). Αδειάστε τον γεμιστήρα (12) και αφαιρέστε τον. Αφαιρέστε το στοιχείο επαφής (17).
- Ελέγξτε τον γεμιστήρα (12) και απομακρύνετε τη ρύπανση, τα υπολείμματα και τα ξένα σώματα.
- Ελέγξτε το στοιχείο επαφής (17) και απομακρύνετε τα καρφιά, τεμαχίδια καρφιών, υπολείμματα ή ξένα σώματα με τον πείρο ξετρυπήματος (21). Προσέξτε εδώ, να μην υποστεί ζημιά το στοιχείο επαφής.
- Τοποθετήστε ξανά διαδοχικά το στοιχείο επαφής (17), τον γεμιστήρα (12) και την μπαταρία (10).
- Πατήστε το πλήκτρο (15) στον ωθητήρα του γεμιστήρα (14) και σπρώξτε τον μέχρι να ασφαλίσει στην κατεύθυνση του ανοίγματος του γεμιστήρα.
- Ενεργοποιήστε το ηλεκτρικό εργαλείο.
- Πατήστε το πλήκτρο Επαναφορά (Reset) (4) για 5 s, μέχρι η ένδειξη κατάστασης (2) να αρχίσει να αναβοσβήνει.
- Πιέστε το στοιχείο επαφής (17) πάνω σε έναν ξύλινο τάκο ή κάτι παρόμοιο και πατήστε την σκανδάλη (6). Έτσι μπορεί ο κινητήρας να φέρει το έμβολο κρούσης στη σωστή θέση.
- Εάν διαπιστωθεί ένα περαιτέρω σφάλμα, το ηλεκτρικό εργαλείο δεν επιστρέφει στην κανονική λειτουργία, αλλά το περαιτέρω σφάλμα εμφανίζεται στην ένδειξη κατάστασης (2).

##

Το πόδι στήριξης (13) διευκολύνει την κάθετη ευθυγράμμιση του ηλεκτρικού εργαλείου σε επίπεδο υπόστρωμα.

Για εργασίες σε μη επίπεδο υπόστρωμα μπορείτε να αποσυναρμολογήσετε το πόδι στήριξης (13). Σπρώξτε το γι’ αυτό προς τα πίσω από τον γεμιστήρα (12).

##

Με το άγκιστρο ανάρτησης (25) μπορείτε να στερεώσετε το απενεργοποιημένο ηλεκτρικό εργαλείο σε μια κατάλληλη διάταξη ανάρτησης.

Βιδώστε το άγκιστρο ανάρτησης (25) με τη συμπαραδιδόμενη βίδα στο περίβλημα του ηλεκτρικού εργαλείου (βλέπε εικόνα G).

- Ελέγξτε το άγκιστρο ανάρτησης (25) για τυχόν ζημιές ή παραμορφώσεις.
  Μη χρησιμοποιείτε το άγκιστρο ανάρτησης (25), όταν είναι κατεστραμμένο, διαμορφωμένο ή δεν είναι πλέον σταθερά στερεωμένο στο ηλεκτρικό εργαλείο.
- Αναρτήστε το ηλεκτρικό εργαλείο με το άγκιστρο ανάρτησης (25) σε μια σταθερή διάταξη ανάρτησης.
  Για την αποφυγή ζημιών ή τραυματισμών, δεν επιτρέπεται να τοποθετείται η διάταξη ανάρτησης πάνω από διαδρόμους ή άμεσα στην περιοχή εργασίας.

Το άγκιστρο ανάρτησης προβλέπεται αποκλειστικά για την ανάρτηση του ηλεκτρικού εργαλείου συμπεριλαμβανομένων των συναρμολογημένων εξαρτημάτων.

- Μη χρησιμοποιείτε ποτέ το άγκιστρο ανάρτησης ως εξοπλισμό προστασίας από πτώση.

##

Για τη μεταφορά απενεργοποιήστε το ηλεκτρικό εργαλείο, ιδιαίτερα όταν χρησιμοποιείτε σκάλες ή μετακινήστε σε μια ασυνήθιστη στάση του σώματος.

Ασφαλίστε τη σκανδάλη με τον διακόπτη απασφάλισης (5). Μεταφέρετε το ηλεκτρικό εργαλείο στη θέση εργασίας μόνο από τη χειρολαβή (7) και με μη πατημένη τη σκανδάλη (6).