# Uporaba

##

Za vklop električnega orodja pritisnite in pridržite tipko za vklop/izklop (1) na uporabniškem vmesniku, dokler se uporabniški vmesnik ne prižge.

Za izklop električnega orodja znova pritisnite tipko za vklop/izklop (1).

Če električnega orodja ne uporabljate, se po 30 min samodejno izklopi.

##

Preden električno orodje napolnite z žeblji ali jih začnete zabijati, preverite, ali je podlaga ustrezna.

Podlaga mora biti ravna in čista.

Za preverjanje trdote materiala podlage uporabite žebelj kot točkalo. S kladivom močno udarite žebelj na materialu. Preverite rezultat:

- Konica žeblja je otopela: podlaga je pretrda in neprimerna, saj lahko žebelj odskoči.
- Material poči ali se razlomi: podlaga je krhka in neprimerna. Delci lahko poškodujejo vas ali druge osebe ali pa žebelj v celoti prebije podlago.
- Ob udarcu s kladivom se žebelj pogrezne v podlago: podlaga je premehka in neprimerna, saj lahko žebelj v celoti prebije podlago.
- Žebelj povzroči majhno vdolbino v podlagi: podlaga je primerna za pritrditev.

##

- Vklopite električno orodje.
- Stikalo za deblokiranje (5) potisnite v levo, da deblokirate sprožilec (6) (glejte sliko D).
- Pri tem pazite, da električno orodje trdno držite za ročaj (7).
- Kontaktni element (17) povsem pritisnite na podlago.
  Ko pritisnete kontaktni element, se prižge delovna lučka (19), ki omogoča osvetlitev delovnega mesta pri neugodnih svetlobnih razmerah.
- Nato na kratko pritisnite sprožilec (6) in ga znova izpustite. Pri tem se v podlago zabije žebelj.
- Opomba:sprožilec (6) morate pritisniti v 2 s po pritisku kontaktnega elementa (17). V nasprotnem primeru preide električno orodje v blokirano stanje in postopek zabijanja je treba znova zagnati.
- Če želite nadaljevati s zabijanjem, električno orodje povsem dvignite s podlage in ga znova trdno pritisnite ob želeno mesto.
- Med premori in po koncu dela blokirajte sprožilec (6) tako, da stikalo za deblokiranje (5) potisnete v desno (glejte sliko D).

Opomba: varovalo preprečuje sprožitev, če kontaktni element (17) ni povsem pritisnjen ali če sprožilec (6) med zabijanjem ni bil sproščen.